open-index/open-wikipedia-markdown huggingface dataset:
യൂറോപ്പിലെ ദ്വീപുകളുടെ പട്ടിക

**യൂറോപ്പിലെ ദ്വീപുകളുടെ പട്ടിക**

വർഗ്ഗം:യൂറോപ്പിലെ ദ്വീപുകൾ
വർഗ്ഗം:യൂറോപ്പുമായി ബന്ധപ്പെട്ട പട്ടികകൾ
വർഗ്ഗം:ദ്വീപുകളുടെ പട്ടികകൾ
നിഝും ദ്വീപ്

**നിഝും ദ്വീപ്**  ബംഗ്ലാദേശിലെ ഒരു ചെറു ദ്വീപ് ആകുന്നു. ബംഗ്ലാദേശിലെ നവ്‌ഖാലി ജില്ലയിലാണ് ഉൾപ്പെട്ടിരിക്കുന്നത്. നിശ്ശബ്ദ ദ്വീപ് എന്നാണിതിന്റെ പേരിന്റെ അർഥം.14,050 acres (5,686 hectares), ആണു വിസ്തൃതി. 21 0 1 / to 22 0 6 /North latitude and 90 0 3 / to 91 0 4 / East longitude ആണ് സ്ഥാനം. 

അനേകം ദേശാടനപ്പക്ഷികൾ വന്നു പോകുന്ന സ്ഥലമാണിത്. നിബിഡ വനമുണ്ടെങ്കിലും അതിന്റെ പരിപാലനം നടക്കുന്നില്ല.
## ജനസംഖ്യ
2001ൽ ഇവിടെ  15,670 പേർ താമസിച്ചിരുന്നു. മത്സ്യബന്ധനം, കൃഷി, കാലി വളർത്തൽ എന്നിവയാണ് പ്രധാന ജോലി. പ്രകൃതിദുരന്തങ്ങൾ കാരണം ഇവിടം ജീവിതം ദുസ്സഹമാണ്. 
## ജീവജാലങ്ങൾ
ബംഗ്ലാദേശ് വനംവകുപ്പ് ഇവിടെ കണ്ടൽച്ചെടികൾ വച്ചു പിടിപ്പിച്ചിട്ടുണ്ട്. ആറ്റുകൈതയും ഇവിടെ ധാരാളം കാണാം. 5000 വരുന്ന മാനുകൾ ഇവിടത്തെ പ്രധാന ആകർഷണമാണ്. വൈദ്യുതി ലഭ്യമല്ലാത്തതിനാൽ ജനറേറ്ററുകളെ ആശ്രയിക്കുന്നു. 

  
## അവലംബം

വർഗ്ഗം:ബംഗ്ലാദേശിലെ ദ്വീപുകൾ
വർഗ്ഗം:ഏഷ്യയിലെ ദ്വീപുകൾ
കുമ്പഴ പാലം

**കുമ്പഴ പാലം** അച്ചൻകോവിൽ നദിക്കു കുറുകെയുള്ള പാലമാണ്. പത്തനംതിട്ട ജില്ലയിലെ കുമ്പഴയ്ക്കും മല്ലശ്ശേരിയ്ക്കും ഇടയിലാണ് ഈ പാലം നിർമ്മിച്ചിരിക്കുന്നത്. പത്തനംതിട്ട - പുനലൂർ സംസ്ഥാനപാതയിലാണ് ഈ പാലം സ്ഥിതിചെയ്യുന്നത്. 

വർഗ്ഗം:പത്തനംതിട്ട ജില്ലയിലെ പാലങ്ങൾ
ലിസ ​​മേരി പ്രെസ്‌ലി

ഒരു അമേരിക്കൻ ഗായികയും- ഗാന രചയിതാവും,അഭിനേത്രിയുമാണ് **ലിസ ​​മേരി പ്രെസ്‌ലി**.(ജനനം: ഫെബ്രുവരി 1, 1968-ജനുവരി 12, 2023) 
റോക്ക് ആൻഡ് റോൾ ഇതിഹാസം എൽവിസ് പ്രെസ്‌ലിയുടെയും പ്രസില്ല പ്രെസ്‌ലിയുടെയും ഒരെയൊരു മകളാണ്. തന്റെ പിതാവിന്റെ 10 കോടി ഡോളർ എസ്റ്റേറ്റിന്റെ ഒരേയൊരു അവകാശിയും ഒരു നീണ്ട സംഗീത കരിയറും ഉള്ള ലിസ നിരവധി ആൽബങ്ങളും വീഡിയോകളും ഇറക്കിയിട്ടുണ്ട്. **റോക്ക് ആൻഡ് റോളിന്റെ രാജകുമാരി** എന്നറിയപെടുന്ന ലിസ ഒരു ഗായിക, ഗാനരചയിതാവ് എന്ന നിലയിൽ റോക്ക്, കൺട്രി, ബ്ലൂസ്, ഫോക്ക് എന്നീ തരം സംഗീത ആൽബങ്ങൾ ആണ് കൂടുതലും ചെയ്തിട്ടുള്ളത്.

ലിസ നാലു തവണ വിവാഹം ചെയ്തിട്ടുണ്ട്. 1988-ൽ സംഗീതജഞൻ ഡാനി കീഫിനെ വിവാഹ ചെയ്ത ഇവർക്ക് ഈ ബന്ധത്തിൽ രണ്ടു കുട്ടികളുണ്ട്. പിന്നീട് പോപ് ഇതിഹാസം മൈക്കൽ ജാക്സനെ വിവാഹം ചെയ്ത ഇവർ കുറച്ചു കാലം അഭിനേതാവായ നിക്കോളസ് കേജ്ന്റ ഭാര്യയായിരുന്നു. പിന്നീട് സംഗീത സംവിധായകനായ [മൈക്കൽ ലോക്ക്വുഡ്]  നെ വിവാഹം ചെയ്ത ഇവർക്ക് ഈ ബന്ധത്തിൽ ഇരട്ട പെൺകുട്ടികൾ ഉണ്ട്.
==ആദ്യകാല ജീവിതം==

1968 ഫെബ്രുവരി 1 ന് ടെന്നസിയിലെ മെംഫിസിലെ ബാപ്റ്റിസ്റ്റ് മെമ്മോറിയൽ ഹോസ്പിറ്റലിൽ എൽവിസിനും പ്രിസ്‌കില്ല പ്രെസ്‌ലിയ്ക്കും   1967 മെയ് 1 ന് നടന്ന അവരുടെ വിവാഹത്തിന് ഒൻപത് മാസങ്ങൾക്കുശേഷം ലിസ മേരി ജനിച്ചു. മാതാപിതാക്കൾ വിവാഹമോചനം നേടിയ ശേഷം അവൾ അമ്മയോടൊപ്പം താമസിച്ചു. 
==അവലംബം ==


==കൂടുതൽ വായനയ്ക്ക്==
* 
* 

==പുറം കണ്ണികൾ==

* 
* 




[വർഗ്ഗം:1968-ൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ റോക്ക് ഗാനരചയിതാക്കൾ
വർഗ്ഗം:2023-ൽ മരിച്ചവർ
കണമല പാലം

പത്തനംതിട്ട ജില്ലയേയും കോട്ടയം ജില്ലയേയും ബന്ധിപ്പിക്കുന്ന പ്രധാന പാലമാണ് **കണമല പാലം**. എരുമേലി - ഇലവുങ്കൽ - പമ്പ വഴി ശബരിമലയിലേയ്ക്കുള്ള പാതയിൽ എരുമേലിയിൽനിന്നും 15 കി.മീ. അകലെയാണ് പാലം സ്ഥിതിചെയ്യുന്നത്.  7.60 കോടി രൂപ ചിലവഴിച്ചാണ് പാലം പണിതിരിക്കുന്നത്. ശബരിമല സ്കീമിൽ ഉൾപ്പെടുത്തി മുൻ എൽ. ഡി. എഫ്. സർക്കാരാണ് ഈ പാലം പണിയാനുള്ള പ്രവർത്തനം തുടങ്ങിയത്. കേന്ദ്ര വനം പരിസ്ഥിതി മന്ത്രാലയത്തിന്റെ അനുമതി ലഭിക്കാൻ താമസിച്ചതിനാൽ ആണ് ഇതിന്റെ പണി നീണ്ടുപോയത്. 2009-ൽ പണി തുടങ്ങി 2015 ഡിസംബർ 23-നു ഉദ്ഘാടനം നടത്തി. അന്നത്തെ മുഖ്യമന്ത്രിയായിരുന്ന ഉമ്മൻചാണ്ടിയായിരുന്നു ഉദ്ഘാടനം നിർവഹിച്ചത്.

11.50 മീറ്റർ വീതിയുള്ള ഈ പാലത്തിന് 960 മീറ്ററാണ് നീളം. പാലത്തിനിരുവശവും നടപ്പാത ക്രമികരിച്ചിരിക്കുന്നു. ഈ പാലം ശബരിമല തീർഥാടകർക്ക് യാത്ര സുഗമമാക്കുന്നു.

ഇതിനുമുമ്പ്, പമ്പയ്ക്കു കുറുകെ ഇവിടെയുണ്ടായിരുന്ന വീതികുറഞ്ഞ കോസ്‌വേ തിരക്കുള്ള തീർഥാടനസമയത്ത് ട്രാഫിക്ക് കുരുക്കുണ്ടാക്കിയിരുന്നു. മാത്രമല്ല പമ്പയിൽ ജലനിരപ്പ് ഉയരുന്ന സമയം പലപ്പോഴും മുങ്ങിപ്പോകുകയൊ അപകടകരമാം വിധം വെള്ളം പൊങ്ങിക്കിടക്കുകയോ ചെയ്തിരുന്നു. ഉയരത്തിൽ നിർമ്മിച്ച പുതിയ പാലം ഈ തടസ്സങ്ങൾ ഒഴിവാക്കി സുഗമമായ യാത്ര ഉറപ്പാക്കി. 

## അവലംബം

വർഗ്ഗം:കേരളത്തിലെ പാലങ്ങൾ
വർഗ്ഗം:പത്തനംതിട്ട ജില്ലയിലെ പാലങ്ങൾ
വർഗ്ഗം:പത്തനംതിട്ട ജില്ല
ലോർദെ

ന്യൂസിലാൻഡിൽ നിന്നുള്ള ഒരു ഗായികയാണ് **ലോർദെ**. വളരെ ചെറുപ്പം മുതലെ ഗായികയാവാൻ തൽപര്യപെട്ടിരുന്ന ലോർദെ  യൂണിവേഴ്സൽ സംഗീത ഗ്രൂപ്പുമായി കരാറൊപ്പിട്ടു. 2013ലാണ് ഇവരുടെ ആദ്യഗാനമായ *റോയൽസ്* പുറത്തിറങ്ങിയത്. വളരെയധികം പ്രശസ്തമായ ഈ ഗാനം  ബിൽബോർട് ഹോട്ട് 100 ചാർട്ടിൽ ഒന്നാമതെത്തി. ഇതോടെ 1987 ശേഷം ഈ നേട്ടം കൈവരിക്കുന്ന ഏറ്റവും പ്രായം കുറഞ്ഞ ആളായി ലോർദെ മാറി. 2013 അവസാനത്തോടെ ആദ്യ ആൽബമായ പ്യൂർ ഹീറോയ്ൻ പുറത്തിറങ്ങിയത്. രണ്ട് ഗ്രാമി, ഒരു ബ്രിട്ട് പുരസ്കാരവും 10 ന്യൂസിലാൻഡ് സംഗീത പുരസ്കാരവും അവർക്ക് ലഭിച്ചിട്ടുണ്ട്. 
## അവലംബം

* 
* 
* 
* 

വർഗ്ഗം:ഗ്രാമി പുരസ്കാര ജേതാക്കൾ
മാർഗരറ്റ് ഇവ്സ് അബ്ബോട്ട്

ഒളിമ്പിക്സിൽ ഏതെങ്കിലും ഒരു ഇനത്തിൽ സമ്മാനം നേടുന്ന ആദ്യ അമേരിക്കൻ വനിതയാണ് മാർഗരറ്റ് ഇവ്സ് അബ്ബോട്ട്. 1900 ലെ പാരീസ് ഒളിമ്പിക്സിൽ വനിതകൾക്കായുള്ള ഗോൾഫ് മത്സരത്തിൽ 47 പോയിന്റോടെ അവർ ഒന്നാം സ്ഥാനം കരസ്ഥമാക്കി. ഒരു ചീനപ്പിഞ്ഞാണമാണ് മാർഗരറ്റിനു ഒന്നാം സമ്മാനമായി ലഭിച്ചത്. 1900 ഒളിമ്പിക്സിൽ മെഡലുകൾക്കു പകരം വിലപിടിപ്പുള്ള കരകൗശല വസ്തുക്കളാണ് സമ്മാനമായി നൽകിയത്. 1900 ഒളിമ്പിക്സിലാണ് വനിതകൾക്കു മത്സരിക്കാൻ ആദ്യമായി അനുവാദം നൽകിയത്. ഗോൾഫ്, ടെന്നീസ്, തുഴച്ചിൽ എന്നീ ഇനങ്ങളിലായി 11 വനിതാ കായികതാരങ്ങൾ പങ്കെടുത്തു.

വേണ്ട രീതിയിൽ സംഘടിപ്പിക്കപ്പെട്ട ഒരു ഒളിമ്പിക്സ് അല്ലായിരുന്നു 1900 ലേത്. താൻ പങ്കെടുക്കുന്നുത് ഒളിമ്പിക്സിലായിരുന്നു എന്നത് മാർഗരറ്റിനു പോലും അറിവുണ്ടായിരുന്നില്ല.

## അവലംബം

വർഗ്ഗം:1878-ൽ ജനിച്ചവർ
വർഗ്ഗം:ജൂൺ 15-ന് ജനിച്ചവർ
വർഗ്ഗം:1955-ൽ മരിച്ചവർ
വർഗ്ഗം:ജൂൺ 10-ന് മരിച്ചവർ
വർഗ്ഗം:ഒളിമ്പിക് മെഡൽ ജേതാക്കൾ
സാം സ്മിത്ത്

ഒരു ബ്രിട്ടീഷ് ഗായകനും ഗാനരചയിതാവുമാണ് ** സാം സ്മിത്ത്**

2012-ലെ ഡിസ്ക്ലോഷ്യർന്റെ ഹിറ്റ് ഗാനമായ &apos;ലാച്ച്&apos; ൽ സഹകരിക്കുകയും ആ ഗാനം യു കെ ചാർട്ടിൽ പതിനൊന്നാം സ്ഥാനത്തെത്തുകയും ചെയ്തതോടെയാണ് സാം പ്രശസ്തിയിലേക്ക് ഉയർന്നത്.തുടർന്ന് നോട്ടിബോയ്യുടെ &apos;ലാ ലാ ലാ&apos; യിലൂടെ സാം യു കെ ചാർട്ടിൽ തന്റെ ആദ്യ ഒന്നാം നമ്പർ ഗാനം നേടി.

2014 സാം തന്റെ അരങ്ങേറ്റ ആൽബമായ &apos;&apos;ഇൻ ദ ലോൺലി ഹവർ&apos;&apos; പുറത്തിറക്കിയത്. വലിയ വിജയമായ ഈ ആൽബം 4 ഗ്രാമി പുരസ്കാരവും, ഒരു ബ്രിട്ട് അവാർഡും സാമിനു സമ്മാനിച്ചു.തുടർന്ന് ജെയിംസ് ബോണ്ട് പരമ്പരയിലെ സ്പെക്ട്ര ത്തിന്റെ തീം ഗാനമൊരുക്കിയ സാമിനെ തേടി ഗോൾഡൻ ഗ്ലോബ് പുരസ്കാരം വും ഓസ്കാർ പുരസ്കാരവും തേടിയെത്തി.

വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:1992-ൽ ജനിച്ചവർ
പ്രസീത മേനോൻ

മലയാളത്തിലെ പ്രശസ്തയായ ഒരു സഹനടിയും അറിയപ്പെടുന്ന അഭിഭാഷകയുമാണ്  **പ്രസീത മേനോൻ**. ഇംഗ്ലീഷ്: Praseetha Menon. ബാലതാരമായി മലയാള വെള്ളിത്തിരയിലെത്തിയ പ്രസീത മുതിർന്ന ശേഷം നിരവധി ഹാസ്യ വേഷങ്ങൾ ചെയ്തിട്ടുണ്ട്. പത്രം, മഴയെത്തും മുമ്പേ എന്നീ ചിത്രങ്ങൾ എടുത്തു പറയത്തക്കതാണ്. മോഹപ്പക്ഷികൾ എന്ന പരമ്പരയിലൂടെ ടി.വി. രംഗത്തുമെത്തി. മിമിക്രി അവതരിപ്പിക്കുന്ന വിരളമായ സ്ത്രീകളിലൊരാളാണ് പ്രസീത. 

## ജീവിതരേഖ
1976 ൽ നൈജീരിയയിലാണ് പ്രസീത ജനിച്ചത്. നാലു മക്കളിൽ ഏറ്റവും ഇളയവൾ.  ആറാം ക്ലാസ്സു വരെ നൈജീരിയയിലായിരുന്നു. പ്രസീതയുടെ അച്ഛൻ ഗോപാലകൃഷ്ണൻ നൈജീരിയയിലെ ഒരു കപ്പൽ കമ്പനിയിലെ വക്കീലായിരുന്നു. പിന്നീട്ട് കൊച്ചിയിലേക്ക് താമസം മാറ്റി. സെവന്‌ത് ഡേ അഡ്വന്റിസ്റ്റ് സ്കൂളിൽ ആണ് ആദ്യം പഠിച്ചത്.  കൊച്ചിൻ എറണാകുളം സെന്റ് തെരേസാസിൽ നിന്ന് 1997 ൽ ബിഎ.യും ബെംഗളുരുവിൽ നിന്നു നിയമ ബിരുദവും നേടി. ചെന്നൈയിലെ ആർ ആർ ഡോൺലി എന്ന അമേരിക്കൻ കമ്പനിയിൽ അസിസ്റ്റന്റ് മാനേജരാണ് പ്രസീത. വിവാഹ ബന്ധം വേർപിരിഞ്ഞു. മകൻ അർണവ് 7-ആം ക്ലാസ്സിൽ പഠിക്കുന്നു. താമസം എറണാകുളത്തെ ഏരൂരിലെ മാധവം എന്ന വീട്ടിൽ 

2007 മുതൽ ദുബായിലെ എം.ഇ.സി.എസ്.ഇ. എന്ന കമ്പനിയിലെ നിയമജ്ഞയായി ജോലി ചെയ്തു, അതിനു ശേഷം ആർ. ആർ. ഡോണെല്ലി എന്ന കമ്പനിയിൽ 3 വർഷക്കാലം നിയമം അപ്രഗ്രഥിക്കുന്ന ജോലിയിൽ എർപ്പെട്ടു. 2001 ൽ സ്വന്തമായ നിയമസ്ഥാപനം ആരംഭിച്ചു. കോർപ്പറേറ്റ് നിയമപ്രശ്നങ്ങൾക്ക് പരിഹാരമാണ് ഈ കമ്പനിയിലൂടെ പ്രസീത പ്രധാനമായും നടത്തിവരുന്നത്.

## സിനിമരംഗത്ത്
സിനിമാ രംഗത്ത് അന്ന് സജീവമായിരുന്ന കാർത്തിക പ്രസീതയുടെ ബന്ധുവായിരുന്നു. കാർത്തികയുടെ പ്രോത്സാഹനം കൊണ്ട്, മൂന്നാം മുറ എന്ന സിനിമയിൽ ബാലതാരമായി വേഷമണിഞ്ഞു.  വൈശാലി സിനിമയുടെ നൂറാം ദിവസം സംബന്ധിച്ചു നടത്തിയ പരിപാടിയിൽ മിമിക്രി അവതരിപ്പിച്ച് പ്രേം നസീറിന്റെ അഭിനന്ദനങ്ങൾ പിടിച്ചു പറ്റുകയും പിന്നീട് നിരവധി സസ്റ്റേജുകളിൽ മിമിക്റി അവതരിപ്പിക്കുകയും ചെയ്തിത്തുണ്ട്. 

ഇപ്പോൾ നിർമ്മാണ രംഗത്തും സംവിധാനത്തിലും പ്രസീത സജീവമാകുകയാണ്. പ്രസീതയുടെ പിആർജി ക്രിയേഷൻസ് എന്ന കമ്പനി കുക്കു പരമേശ്വരൻ പ്രധാന വേഷം ചെയ്യുന്ന ജനനി എന്ന ഹ്രസ്വചലച്ചിത്രം സംവിധാനം ചെയ്തു, നിർമ്മിച്ചു.   ക്രോകോഡൈൽ ലവ് സ്റ്റോറി എന്ന ചിത്രത്തിലും പ്രസീത അഭിനയിച്ചിട്ടുണ്ട്. 

### സിനിമകൾ
* മൂന്നാം മുറ (1988)
*ഉത്സവപ്പിറ്റേന്ന് (1988)
*പ്രാദേശിക വാർത്തകൾ (1989)
*വരവേൽപ്പ് (1989)
*പാവം പാവം രാജകുമാരൻ (1990)
*കാട്ടുകുതിര (1990)
*മാലയോഗം (1990)
*ശുഭയാത്ര (1990)
*സാന്ദ്രം (1990)
*സൌഹൃദം (1991)
*ആകാശക്കോട്ടയിലെ സുൽത്താൻ (1991)
*കാസർഗോഡ് കാദർഭായ് (1992)
*തലസ്ഥാനം (1992)
*ചമ്പക്കുളം തച്ചൻ (1992)
*കുടുംബസമേതം (1992)
* മഴയെത്തും മുമ്പേ (1994)
*പുതുക്കോട്ടയിലെ പുതമണവാളൻ (1995)
*തച്ചോളി വർഗ്ഗീസ് ചേകവർ (1995)
*ഇഷ്ടദാനം (1997)
*പഞ്ചാബി ഹൌസ് (1998)
*പത്രം (1999)
*ഡാർലിംഗ് ഡാർലിംഗ് (2000)
* Ee Parakkum Thalika (2001)
* Shivam (2002)
*Kalachakram (2002)
* Vellinakshathram (2004)
*Hallo (2007)
*Kaaryasthan (2010)
*Chettayees (2012)
* Crocodile Love Story (2013)
* Idukki Gold (2013)
*Rebecca Uthup Kizhakkemala (2013)
*Rock Star (2015)
* Aby (2017)
* Mohanlal (2018)
*Oru Kadathu Nadan Katha (2019)
*Stand Up (2019)

### PLAY
* The Island of Blood

### TV Serials
*Cinemala
*Mohapakshikal
*Padmasree Padmavathi
*Sthree
*Priyam

### TV SHOWS
*Badayi Bunglavu 
*Comedy Show
*Star Trek
*Playback
*Comedy Super Show
*Cinima Chirima
*Vanitha
*Annies Kitchen 

### മറ്റു മേഖലകൾ
* Janani (as director and producer) under PRG Productions

## റഫറൻസുകൾ
 

വർഗ്ഗം:മലയാളചലച്ചിത്രനടിമാർ
അടൂർഭാസി ടെലിവിഷൻ പുരസ്കാരം

വർഷംതോറും കേരളത്തിലെ ടെലിവിഷനിൽ മികച്ച അവതാരകർക്കു നൽകുന്ന പുരസ്കാരമാണ് **അടൂർഭാസി ടെലിവിഷൻ പുരസ്കാരം**. 2016ലെ ഈ പുരസ്കാരം നേടിയത് പ്രശസ്ത ഡബ്ബിങ്ങ് ആർട്ടിസ്റ്റ് ആയ ഭാഗ്യലക്ഷ്മിയാണ്. കൈരളി ടിവിയിലെ സെൽഫി എന്ന പരിപാടിയാണ് പുരസ്കാരത്തിന് അവരെ അർഹയാക്കിയത്. 
## അവലംബം
*ദേശാഭിമാനി 2016 ജൂൺ 17 വെള്ളി പേജ് 9

വർഗ്ഗം:പുരസ്കാരങ്ങൾ
സസാൻ ദ്വീപ്

**സസാൻ ദ്വീപ്** അൽബേനിയയിലെ ഒരു ചെറു ദ്വീപ് ആണ്. 5.7 ചതുരശ്ര കിലോമീറ്റർ (2.2 ചതുരശ്ര മൈൽ) ആണ് അതിന്റെ വലിപ്പം. ഇവിടെ സൈനിക കേന്ദ്രമല്ലാതെ പൊതുജനങ്ങൾ താമസിക്കുന്നില്ല. ഇറ്റലിയിൽനിന്നും ഈ ദ്വീപ് കാണാൻ പ്രയാസമില്ല. Karaburun-Sazan National Marine Park ഇതിന്റെ പകുതിയിൽക്കൂടുതൽ പ്രദേശം ചേർന്നതാണ്. 2015 ജൂലൈയിൽ ഈ ദ്വീപ് പൊതുജനങ്ങൾക്കായി തുറന്നുകൊടുക്കപ്പെട്ടു.
## ചരിത്രം

പഴയ കാലത്ത് ഈ ദ്വീപ് സസോൺ എന്നാണ് അറിയപ്പെട്ടത്. 215 ബി. സി. ഇയിൽ പോലിബിയസ് ഈ ദ്വീപിനെ സൈനികനടപടിയുടെ ഭാഗമായ സ്ഥലമായി ഇതിനെ വിവരിക്കുന്നുണ്ട്. റോമൻ ബൈസാന്റൈൻ സാമ്രാജയത്തിന്റെ ഭാഗമായിരുന്നു. പതിനാലാം നൂറ്റാണ്ടിൽ അൽബേനിയൻ പ്രഭുക്കൾ ഇതു കൈക്കലാക്കി. ചിലസമയം വെനീസിന്റെ ഭാഗമായി. ഓട്ടോമാൻ തുർക്കികൾ 1400ൽ ഇതു പിടിച്ചെടുത്തു. 1696ൽ വെനീഷ്യക്കാർ ഇതു കൈക്കലാക്കി.

1864ൽ ഇത് ഗ്രീസിനോട് ചേർത്തു. പക്ഷെ ഇതു പിടിച്ചെടുക്കപ്പെട്ടില്ല. 1912ലെ ബാൾക്കൻ യുദ്ധത്തിൽ ഇറ്റലി ഇതിൽ അവകാശമുന്നയിച്ച് ഈ ദ്വീപിൽ സൈന്യത്തെ ഇറക്കി. രണ്ടാം ബാൾക്കൻ യുദ്ധത്തിൽ ഇറ്റലിയും ഓസ്ട്രിയ-ഹംഗറിയും ആധുനിക അൽബേനിയയുടെ തെക്ക ഭാഗത്തുനിന്നും നിന്നും ഒഴിയാൻ ഗ്രീസിനെ നിർബന്ധിച്ചു. ഈ ദ്വീപിന്റെ പ്രാധാന്യമില്ലയമയും ഇറ്റലിയുമായുള്ള യുദ്ധത്തിൽ താത്പര്യമില്ലായ്മയും മൂലം ഗ്രീസ് ഈ ദ്വീപ് ഉപേക്ഷിച്ചുപോയി. 

1914 ഒക്ടോബർ 30 ഇറ്റലി ഈ ദ്വീപ് കൈക്കലാക്കി. ഒരു സൈനികകേന്ദ്രം സ്ഥാപിച്ചു. 1920ൽ അൽബേനിയ ഇറ്റലിയുമായുള്ള സന്ധിയുടെ ഫലമായി ഈ ദ്വീപിനെ ഇറ്റലിയുമായിച്ചേർത്തു. 1920 മുതൽ രണ്ടാം ലോകമഹായുദ്ധം വരെ ഈ ദ്വീപ് ഇറ്റലിയുടെ ഭാഗമായി തുടർന്നു. ഇറ്റാലിയൻ പ്രവിശ്യയായ സാറയുറ്റെ ഭാഗമായ ലാഗോസ്തയുടെ ഭാഗമായി. ഈ സമയം ഇറ്റലി ഇവിടെയൊരു ലൈറ്റ് ഹൗസ് സും സൈനികകോട്ടയും സ്ഥാപിച്ചു. അപൂലിയ എന്ന സ്ഥലത്തുനിന്നുമുള്ള കുറച്ചു മീൻപിടിത്തക്കാരെ ഇവിടെക്കൊണ്ടുവന്നു താമസിപ്പിക്കുകയും ചെയ്തു. 1047 ഫെബ്രുവരി 10നു ഇറ്റലിയുമായുള്ള സമാധാന ഉടമ്പടി പ്രകാരം അൽബേനിയയിലേയ്ക്ക് ചേർക്കുകയാണുണ്ടായത്. 

ശീതയുദ്ധസമയത്ത്, അൽബേനിയ സോവിയറ്റ് യൂണിയനെ കൂടുതലാായി ആശ്രയിച്ചു. ആ സമയത്ത് സോവിയറ്റുകൾ ഈ ദ്വീപിൽ ഒരു അന്തർവാഹിനികപ്പൽതുറമുഖം സ്ഥാപിച്ചു. അതുപോലെ രാസായുധ ജൈവായുധ പ്ലാന്റ് സ്ഥാപിച്ചു. 

ഇപ്പോൾ ആൾതാമസമില്ലാത്ത ഇവിടെ ഇറ്റലിയും അൽബേനിയയും സംയുക്തമായി ഒരു ചെറിയ നാവിക ആസ്ഥാനം സ്ഥാപിച്ചിട്ടുണ്ട്. 2010ൽ ഈ ദ്വീപിന്റെ ചുറ്റുപാടുമുള്ള പ്രദേശങ്ങൾ ഒരു ദേശീയോദ്യാനമായി സംരക്ഷിച്ചുവരുന്നുണ്ട്. 
## ഭൂമിശാസ്ത്രം

സസാൻ ദ്വീപ് അൽബേനിയയിലെ ഒരു വലിയ ദ്വീപ് ആണ്. അഡ്രിയാറ്റിക് കടലിനും ഇയോണിയൻ കടലിനും ഇടയിലെ ഒരു തന്ത്രപ്രധാനമായ സ്ഥാനത്താണ് ഇതു കിടക്കുന്നത്. The island has a length of 4.8 km (3.0 mi) and a width of 2.7 km (1.7 mi), with a surface area of 5.7 km2 (2.2 sq mi). സമുദ്രനിരപ്പിൽനിന്ന്, 337 മീറ്റർ വരെ ഉയരമുണ്ട്. 
## ജന്തുജാലം

ഇവിടെ 7 സ്പീഷീസിലുള്ള ഉഭയജീവികളെ കാണാൻ കഴിയും. അതിൽ 3 എണ്ണം വളരെ അപൂർവ്വ ഇനത്തില്പ്പെട്ടതാണ്. 15 സ്പീഷീസിൽപ്പെട്ട ഉരഗങ്ങളും ഇവിടെയുണ്ട്. ഇതിൽ 13 എണ്ണവും മറ്റെങ്ങുമില്ലാത്തവയാണ്. 
## മുനമ്പുകൾ
*Cape of Shenkoll
*Cape of Kallam
*Cape of Jug
*Cape of Pellumba
*Cape of Pulbardha
## ഉൾക്കടൽ
*Bay of Shenkoll
## കാലാവസ്ഥ

## ഇതും കാാണൂ
*Geography of Albania
*List of islands of Albania
## അവലംബം
പള്ളാത്തുരുത്തി പാലം

ആലപ്പുഴ ജില്ലയിലെ പള്ളാത്തുരുത്തിയിൽ  പമ്പാനദിക്കു കുറുകെ നിർമ്മിച്ചിരിക്കുന്ന പാലമാണു  **പള്ളാത്തുരുത്തി പാലം**. 1986ലാണ് നിർമ്മാണം പൂർത്തിയായത്.  ആലപ്പുഴ- ചങ്ങനാശേരി റോഡിനു  (സ്റ്റേറ്റു ഹൈവേ 11)കുറുകെ നിർമ്മിച്ചിരിക്കുന്ന പള്ളാത്തുരുത്തി പാലം ഈ പാതയിലെ മൂന്ന് പ്രധാന പാലങ്ങളിലൊന്നാണ്. അമ്പലപ്പുഴ - കുട്ടനാട് നിയമസഭാമണ്ഡലങ്ങളുടെയും ആലപ്പുഴ മാവേലിക്കര ലോക്‌സഭാ മണ്ഡലങ്ങളുടെയും അമ്പലപ്പുഴ - കുട്ടനാട് താലൂക്കുകളുടെയും അതിർത്തി കൂടിയാണ്  പള്ളാത്തുരുത്തി പാലം. ഏഴു സ്പാനുകൾ 6 തൂണുകളിൽ നിർത്തിയാണ് ഈ കോൺക്രീറ്റു പാലം നിർമ്മിച്ചിരിക്കുന്നത്. യാത്രാബോട്ടുകൾക്കും വിനോദസഞ്ചാരനൗകകൾക്കും കടന്നുപോകാവുന്ന രീതിയിൽ ഉയരത്തിലാണിതിന്റെ നിർമ്മാണം. 

## അവലംബം

വർഗ്ഗം:ആലപ്പുഴ ജില്ലയിലെ പാലങ്ങൾ
വർഗ്ഗം:കേരളത്തിലെ പാലങ്ങൾ
എയ്റോഫ്ലോട്ട്

**എയ്റോഫ്ലോട്ട്** റഷ്യ ഫെഡറേഷന്റെ ദേശീയ വിമാനക്കമ്പനി ആകുന്നു. ഇതാണ് റഷ്യയുടെ ഏറ്റവും വലിയ വിമാനക്കമ്പനിയും. റഷ്യയിൽനിന്നും ആഭ്യന്തരസർവ്വീസും വിദേശസർവ്വീസും ഈ കമ്പനി നടത്തിവരുന്നു. ഷെറെമെത്യേവോ അന്താരാഷ്ട്ര വിമാനത്താവളത്തിൽനിന്നുമാണ് ഇതിന്റെ സർവ്വീസ് കൂടുതലായി തുടങ്ങുന്നത്. 

ലോകത്തെതന്നെ പഴയ വിമാനസർവ്വീസുകളിലൊന്നാണിത്. 1923ലാണിത് തുടങ്ങിയത്. സോവിയറ്റ് യൂണിയന്റെ കാലത്ത് ഇത് ലോകത്തെ ഒന്നാമത്തെ വലിയ വിമാന സർവ്വീസ് ആയിരുന്നു. സോവിയറ്റ് യൂണിയന്റെ ദേശീയ എയർലൈൻ ആയിരുന്നു. സോവിയറ്റ് യൂണിയന്റെ തകർച്ചയ്ക്കു ശേഷം ഇത് പൊതുമേഖലയിൽത്തന്നെ നിലനിർത്തി. പഴയ പേരും ലോഗോയും തന്നെയാണ് ഇന്നും ഉപയൊഗിച്ചുവരുന്നത്. ഇന്ന് ലോകത്ത് ലാഭകരമായ19 ആം റാങ്കുള്ള വിമാനക്കമ്പനിയാണിത്. ഇതിന്റെ ഓഹരികളിൽ 51 ശതമാനം റഷ്യൻ ഗവൺ-മെന്റിനാണ്. 2013ലെ കണക്കുപ്രകാരം ഇതിൽ  30,328 ഉദ്യോഗസ്ഥർ ജോലിചെയ്യുന്നുണ്ട്.
## അവലംബം

*http://www.aeroflot.ru/ru-en 

വർഗ്ഗം:വിമാനസർവീസുകൾ
ജമീല (നോവൽ)

**ജമീല(നോവൽ)** (Russian: Джамиля [dʐəmʲɪˈlʲa]) 1958ൽ സോവിയറ്റ് യൂണിയനിൽ പ്രസിദ്ധീകരിച്ച ചിംഗിസ് ഐത്മത്തോവിന്റെ നോവലാണ്. സെഇറ്റ് എന്ന കിർഗിസ് ചിത്രകാരന്റെ ചെറുപ്പകാലത്തെ അനുഭവമെന്നനിലയിലാണ് ഇതെഴുതിയിരിക്കുന്നത്. അദ്ദേഹം തന്റെ ചെറുപ്പകാലത്തേയ്ക്കു പോകുന്നു. അദ്ദേഹത്തിന്റെ പുതിയ സഹോദരഭാര്യയായ ജമീലയും ഗ്രാമത്തിലുള്ള വികലാംഗനായ ചെറുപ്പക്കാരനായ ദനിയാർ  ഉം തമ്മിലുള്ള പ്രേമം ആണു പ്രമേയം. ആ സമയം അവളുടെ ഭർത്താവായ സാദിക് യുദ്ധഭൂമിയിൽ ദൂരെയാണ്. അയാൾ രണ്ടാം ലോകമഹായുദ്ധത്തിൽ സോവിയറ്റ് പട്ടാളക്കാരനായി രാജ്യരക്ഷയ്ക്കായി പോയിരിക്കുന്നു. 

ഉത്തരപശ്ചിമ കിർഗിസ്ഥാനിൽ ആണ് ഈ കഥ നടക്കുന്നതെന്ന് സൂചനയുണ്ട്. കൂട്ടുകൃഷിക്കളസംസ്കാരവുമായി ബന്ധപ്പെട്ടതാണ് കഥ. 

ഈ നോവൽ ലോകത്തെ മിക്ക ഭാഷകളിലും വിവർത്തനം ചെയ്തിട്ടുണ്ട്. ഈ പേരിൽത്തന്നെ മലയാളവിവർത്തനവും സോവിയറ്റ് യൂണിയനിൽനിന്നും പ്രോഗ്രസ്സ് പബ്ലിഷേഴ്സ് പ്രസിദ്ധീകരിച്ചിട്ടുണ്ട്. ഇന്നും വായിക്കപ്പെടുന്ന 'ലോകത്തെ എറ്റവും മനോഹരമായ പ്രേമകഥകളിലൊന്ന്' എന്നാണ് ലുയി അറാഗോൺ വിശേഷിപ്പിച്ചത്. 
## അവലംബം


വർഗ്ഗം:സോവിയറ്റ് നോവൽ
വർഗ്ഗം:സോവിയറ്റ് യൂണിയൻ
വർഗ്ഗം:കിർഗിസ്ഥാൻ
വർഗ്ഗം:നോവലുകൾ
വർഗ്ഗം:1958
ഓൾഗ വസീലിയേവ്ന പെറോവ്സ്കയ

**ഓൾഗ വസീലിയേവ്ന പെറോവ്സ്കയ**(Russian: Ольга Васильевна Перовская; 9 April 1902 – 1961) സോവിയറ്റ് റഷ്യൻ ബാലസാഹിത്യകാരിയായിരുന്നു. അവരുടെ എറ്റവും പ്രധാന കൃതിയായ 'കിഡ്സ് ആൻറ് കബ്സ്' ലോകത്തെ പ്രധാന ഭാഷകളിലേയ്ക്ക് വിവർത്തനം ചെയ്തിട്ടുണ്ട്. 1925ൽ ആണ് ഇത് ആദ്യമായി പ്രസിദ്ധീകരിച്ചത്. ചെറുപ്പകാലത്ത് അവരും അവരുടെ സഹോദരിമാരായ സോന്യ, യൂലിയ, നതാഷ എന്നിവരും ചേർന്ന് വളർത്തിയ വിവിധയിനം വളർത്തുമൃഗങ്ങളുടെ കഥകളാണ് ഇതിൽ ഉൾക്കൊള്ളിച്ചിരിക്കുന്നത്. Rebyata. Zveryata എന്ന് റഷ്യനിൽ അറിയപ്പെടുന്ന കഥാപുസ്തകം മലയാളത്തിലും തമിഴിലും വിവർത്തനംചെയ്ത് പ്രസിദ്ധീകരിച്ചിട്ടുണ്ട്. മലയാളത്തിൽ, *കുട്ടികളും കളിത്തോഴരും* എന്ന പേരിലാണ് ഇതിന്റെ വിവർത്തനം വന്നത്. കുതിര, ചെമ്മരിയാട് തുടങ്ങിയവയായിരുന്നു അവരുടെ ഹൃദയസ്പർശിയായ കഥകളിലെ കഥാപാത്രങ്ങൾ. 1961ൽ അവർ അന്തരിച്ചു.
## അവലംബം
 

വർഗ്ഗം:റഷ്യൻ സാഹിത്യകാരന്മാർ
വർഗ്ഗം:1902-ൽ ജനിച്ചവർ
സോറെസ് അൽഫെറോവ്

**സോറെസ് അൽഫെറോവ്** (Russian: Жоре́с Ива́нович Алфёров, [ʐɐˈrʲɛs ɪˈvanəvʲɪtɕ ɐlˈfʲɵrəf]; Belarusian: Жарэс Іва́навіч Алфёраў; born March 15, 1930) ബെലറൂസിയൻ, സോവിയറ്റ് റഷ്യൻ ഭൗതികശാസ്ത്രജ്ഞൻ ആയിരുന്നു. ഹെറ്റെറോ ട്രാൻസിസ്റ്റരിന്റെ കണ്ടുപിടിത്തത്തിന് അദ്ദേഹത്തിനു 2000 ത്തിൽ നോബൽ സമ്മാനം ലഭിച്ചു. അദ്ദേഹം റഷ്യൻ രാഷ്ട്രീയ നേതാവും റഷ്യൻ പാർലിമെന്റ് അംഗവും പിന്നീട് റഷ്യൻ ഫെഡറേഷനിലെ കമ്യൂണിസ്റ്റ് പാർട്ടിയുടെ സമുന്നത നേതാവുമായി. 
## അവലംബം

വർഗ്ഗം:ജൂത സോഷ്യലിസ്റ്റുകൾ
അസെറ്റോയിൻ

**അസെറ്റോയിൻ** 3-hydroxybutanone or acetyl methyl carbinol, C4H8O2 എന്ന തന്മാത്രാസൂത്രമുള്ള നിറമില്ലാത്ത അല്ലെങ്കിൽ ഇളം മഞ്ഞ അല്ലെങ്കിൽ പച്ച കലർന്ന മഞ്ഞ നിറമുള്ള ആസ്വാദ്യമായ വെണ്ണയുടെ മണമുള്ള ദ്രാവകമാണ്. ബാക്ടീരിയ ഇത് ഉത്പാദിപ്പിക്കുന്നുണ്ട്. 

## അവലംബം

വർഗ്ഗം:ആൽക്കഹോളുകൾ
ആർടെം അലിഖാനിയൻ

**ആർടെം അലിഖാനിയൻ**(Armenian: Արտեմ Ալիխանյան, Russian: Артём Исаакович Алиханьян, 24 June 1908 – 25 February 1978) സോവിയറ്റ് അർമീനിയൻ ഭൗതികശാസ്ത്രജ്ഞനും അർമേനിയയിലെ യെരെവാൻ സയൻസ് ഇൻസ്റ്റിട്യൂട്ടിന്റെ ആദ്യ ഡിറക്ടറും സ്ഥാപകനും ആയിരുന്നു. സോവിയറ്റ് യൂണിയനിലെ ആണവോർജ്ജഗവേഷണങ്ങൾക്ക് അടിത്തറയിട്ടവരിൽ ഒരാൾ ആയിരുന്നു. അദ്ദേഹത്തെ അർമേനിയൻ ഭൗതികശാസ്ത്രത്തിന്റെ പിതാവ് എന്നു വിളിച്ചുവരുന്നു. 
## സ്രോതസ്സുകൾ
*A. Alikhanian: Essays, Recollections, Documents (mainly in Russian), edited by G. Merzon, Moscow, 2000, 335p.
*Artem Alikhanian in the memories of friends and colleagues, Russian Acad. of Sciences; ed. by E. Mamijanyan, G. Merzon, Moscow, 2008, 342 p.
*Artem Alikhanian, YerPHI CRD
*Alikhanian in Great Soviet Encyclopedia
## അവലംബം


വർഗ്ഗം:ഭൗതികശാസ്ത്രജ്ഞർ
വർഗ്ഗം:1908-ൽ ജനിച്ചവർ
ജെസ്സിക്ക ആൽബ

അമേരിക്കയിൽ നിന്നുമുള്ള അഭിനേത്രിയും, മോഡലും, ബിസിനസ്സുകാരിയുമാണ് **ജെസ്സിക്ക മേരി ആൽബ** എന്ന **ജെസ്സിക്ക ആൽബ** (ജനനം: ഏപ്രിൽ 28, 1981). ഗോൾഡൻ ഗ്ലോബുൾപ്പടെ നിരവധി പുരസ്കാരങ്ങൾ നേടിയിട്ടുണ്ട്. പതിമൂന്നാമത്തെ വയസ്സിൽ ടെലിവിഷൻ പരിപാടികളിൽ അഭിനയിച്ചു തുടങ്ങിയ ജെസ്സിക്ക ഈ രംഗത്തു പ്രശസ്തയാവുന്നത് ജയിംസ് കാമറൂൺ സംവിധാനം ചെയ്ത *ഡാർക്ക് ഏഞ്ചൽ* എന്ന ടെലിവിഷൻ പരമ്പരയിലൂടെയാണ്. ഈ പരമ്പരയിലെ നായിക കഥാപാത്രത്തെയായിരുന്നു ജെസ്സീക്ക അവതരിപ്പിച്ചത്.

2012 ൽ ജെസ്സിക്കയും മറ്റു മൂന്നു പേരും ചേർന്ന് ദ ഹോണസ്റ്റ് കമ്പനി സ്ഥാപിച്ചു. ഉപഭോക്തൃ ഉൽപ്പന്നങ്ങൾ നിർമ്മിക്കുന്ന ഈ കമ്പനിയിൽ 20 ശതമാനത്തോളം ഉടമസ്ഥത ജെസ്സിക്കക്കുണ്ട്.

## ആദ്യകാല ജീവിതം
1981 ഏപ്രിൽ 28 ന് അമേരിക്കയിലെ കാലിഫോർണിയയിലാണ് ജെസ്സിക്ക ജനിച്ചത്. കാതറിൻ ലൂയിസ്സയും, മാർക്ക് ഡേവിഡ് ആൽബയുമായിരുന്നു മാതാപിതാക്കൾ. ഒരു യാഥാസ്ഥിതിക കുടുംബമായിരുന്നു ഇവരുടേത്.  ആസ്തമ പോലുള്ള രോഗങ്ങളാൽ സ്കൂൾ കാലഘട്ടം ദുരിതപൂർണ്ണമായിരുന്നു. അസുഖങ്ങൾകൊണ്ട് ആശുപത്രി ജീവിതമായിരുന്നു കൂടുതൽ, അതുകൊണ്ടു തന്നെ സ്കൂളിൽ സൗഹൃദങ്ങൾ കുറവായിരുന്നു. ക്ലെയർമൗണ്ട് സ്കൂളിൽ നിന്നായിരുന്നു ബിരുദപഠനം. അറ്റ്ലാന്റിക് തീയറ്റർ കമ്പനിയിലും ജെസ്സീക്ക അംഗമായിരുന്നു.

## ഔദ്യോഗികജീവിതം
### തുടക്കം (1992–1999)
അഞ്ചു വയസ്സുള്ളപ്പോൾ തന്നെ, അഭിനയിക്കാനുള്ള താൽപര്യം ഈ കുട്ടി പ്രകടിപ്പിച്ചിരുന്നു. അഭിനയം പഠിപ്പിക്കാനുള്ള ക്ലാസ്സുകൾ സമ്മാനമായുള്ള ഒരു മത്സരത്തിൽ ജെസ്സീക്ക പങ്കെടുക്കുകയും ഒന്നാം സ്ഥാനം കരസ്ഥമാക്കുകയും ചെയ്തു. 1994 ൽ ക്യാംപ് നോവെയർ എന്ന ചിത്രത്തിൽ ഒരു ചെറിയവേഷത്തിലാണ് ജെസ്സീക്ക ആദ്യമായി അഭിനയിച്ചത്. രണ്ടാഴ്ചത്തേക്കുള്ള ഒരു കരാറായിരുന്നവെങ്കിലും, ഒരു പ്രധാന നടിയുടെ അഭാവത്തിൽ ജെസ്സീക്കയുടെ കരാർ രണ്ടുമാസത്തേക്കു കൂടി ദീർഘിപ്പിച്ചു നൽകി.
### ഉയർച്ച (2000–2008)
പ്രശസ്ത ഹോളിവുഡ് സംവിധായകൻ ജെയിംസ് കാമറൂൺ സംവിധാനം ചെയ്ത ഡാർക്ക് ഏഞ്ചൽ എന്ന ടെലിവിഷൻ എന്ന പരമ്പരയിലേക്കു തിരഞ്ഞെടുക്കപ്പെട്ടതാണ് ജെസ്സീക്കയുടെ കലാജീവിതത്തിനു വഴിത്തിരുവുണ്ടാക്കിയത്. 1200 ഓളം പേരിൽ നിന്നാണ് ജെസ്സീക്കയെ തിരഞ്ഞെടുത്തത്.  ഈ പരമ്പരയിലെ അഭിനയത്തിനു, ഗോൾഡൻ ഗ്ലോബ് പുരസ്കാരത്തിനു വരെ അവർ നാമനിർദ്ദേശം ചെയ്യപ്പെട്ടിട്ടുണ്ട്. ഈ പരമ്പരയിലെ അഭിനയത്തിന് നിരവധി പുരസ്കാരങ്ങൾക്ക് അവർ അർഹയായി. സിൻ സിറ്റി എന്ന സിനിമയിലെ അഭിനയത്തിന് എം.ടി.വി പുരസ്കാരം തേടിയെത്തി.

### 2010 മുതൽ പിന്നീട്
## വ്യക്തി ജീവിതം
ഒരു കത്തോലിക്കാ സമുദായാംഗമായിരുന്നുവെങ്കിലും, സമുദായത്തിൽ നിന്നും ഉയർന്നുവന്ന എതിർപ്പിനേയും, വിമർശനങ്ങളേയും തുടർന്ന് ജെസ്സീക്ക സമുദായബന്ധം ഉപേക്ഷിക്കുകയായിരുന്നു. 2004 ജെസ്സീക്ക കാഷ് വാറനെ പരിചയപ്പെടുകയും, 2008 ൽ ഇരുവരും വിവാഹിതരാവുകയും ചെയ്തു. ഈ ദമ്പതികൾ രണ്ടു മക്കളുണ്ട്.

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ഏപ്രിൽ 28-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ഗോളീയ വിപഥനം

**ഗോളീയ വിപഥനം** ലൻസുകൊണ്ടോ ദർപ്പണം കൊണ്ടോ രൂപീകരിക്കപ്പെടുന്ന പ്രതിബിംബങ്ങളിലുണ്ടാകുന്ന ന്യൂനതയാണിത്. ലെൻസിന്റെയോ ഗോളിയദർപ്പണത്തിന്റെയോ അക്ഷത്തിനു സമാന്തരമായി പതിക്കുന്ന രശ്മികളുടെ ഫോക്കൽ ദൂരം വ്യത്യസ്തമാണ്. അക്ഷത്തോടടുത്ത് പതിക്കുന്ന രശ്മികളുടെ ഫോക്കൽ ദൂരമല്ല അകന്നു പതിക്കുന്ന രശ്മികൾക്കുള്ളത്. ഇതുമൂലം പ്രതിബിംബത്തിനു വ്യക്തത കുറയുന്നു. ഇവിടെ ലെൻസിലോ ഗോളീയ ദർപ്പണത്തിലോ പതിക്കുന്ന പ്രകാശരശ്മികളുടെ അപവർത്തനം കൂടുകയും അല്ലെങ്കിൽ പരന്ന ദർപ്പണത്തിന്റെ അരികിൽ പതിക്കുന്ന രശ്മികൾ മദ്ധ്യഭാഗത്തു പതിക്കുന്ന രശ്മികളേക്കാൾ കൂടുതൽ പ്രതിപതിക്കുകയും ചെയ്യുന്നു. ഇതുമൂലം ഉണ്ടാവുന്ന പ്രതിബിംബം വ്യക്തതയില്ലാത്തതാകുന്നു. 

ഗോളീയലെൻസിന് ഒരു ഗോളീയ വിപഥനമില്ലാത്ത ബിന്ദുവുണ്ട്. ഇത് ഈ ലെൻസ് നിർമ്മിച്ച വസ്തുവിന്റെ അപവർത്തന ഇൻഡക് കൊണ്ട് അത് ഉൾക്കൊള്ളുന്ന ഗോളത്തിന്റെ ആരത്തെ ഭാഗിക്കുമ്പോൾ ലഭിക്കുന്നു. ക്രവുൺ ഗ്ലാസ്സിന്റെ അപവർത്തന ഇൻഡക്സ് 1.5 ആണ്. ഇതു കാണിക്കുന്നത്, ഇതുകൊണ്ടുണ്ടാക്കിയ ദർപ്പണത്തിന്റെ 43% (ആകെ വ്യാസത്തിന്റെ 67% ) മാത്രമേ ഉപയോഗപ്രദമാകൂ എന്നാണ്. ലെൻസുകളുടെയും ദർപ്പണങ്ങളുടെയും ഗോളീയ ആകൃതികാരണമാണ് അവയുപയൊഗിച്ച് നിർമ്മിച്ച ടെലിസ്കോപ്പുകളും മറ്റ് സമാന ഉപകരണങ്ങളും അവയുടെ ഫോക്കസിങ് ആശയപരമായ നിലയിലെത്താത്തത്. ഇത് പ്രധാനമായ ഫലമാണ്.കാരണം, ഗോളീയരൂപങ്ങൾ അഗോളീയരൂപങ്ങളേക്കാൾ എളുപ്പത്തിൽ നിർമ്മിക്കാനാകും. പല കാര്യങ്ങളിലും ഇത്തരം വിപഥനം സംഭവിക്കുന്നെങ്കിലും ഗോളീയ ദർപ്പണങ്ങൾ ഗോളീയമല്ലാത്തവയേക്കാൾ വളരെ ചെറിയ ചെലവിൽ നിർമ്മിക്കാനാകും.

ധനഗോളീയ വിപഥനം എന്നാൽ അരികുചേർന്ന് കടന്നുപോകുന്ന പ്രകാശരശ്മികൾ കൂടുതൽ വളയുന്നു എന്നും ഋണഗോളീയ വിപഥനം എന്നാൽ അരികുചേർന്ന് കടന്നുപോകുന്ന പ്രകാശരശ്മികൾ കൂടുതൽ വളയുന്നില്ല എന്നുമാണ്. 

## See also
*Aspheric lens
*Aberration in optical systems
*Cartesian oval
*Hubble Space Telescope
*Maksutov telescope
*Parabolic reflector
*Ritchey-Chrétien telescope
*Schmidt corrector plate
*Soft focus

വർഗ്ഗം:പ്രകാശികം
സാഗോ മോണിറ്റർ

ഇന്തോനേഷ്യയിലെ സനാനദ്വീപിൽ കണ്ടുവരുന്ന ഒരു ഉടുമ്പാണ്  **സാഗോ മോണിറ്റർ**.(*ഇംഗ്ലീഷിൽ*: Sago Monitor) (ശാസ്ത്രീയ നാമം: ***Varanus obor***)
**ടോർച്ച് മോണിറ്റർ** എന്നും പേരുണ്ട്. തിളങ്ങുന്ന ഓറഞ്ച് നിറമുള്ള തല, കറുത്ത് തിളങ്ങുന്ന ശരീരം, അതിൽ മഞ്ഞ നിറത്തിലുള്ള വരകൾ. ഇതാണ് സാഗോ മോണിറ്ററിന്റെ നിറം. ഇന്തോനേഷ്യ, പാപുവ ന്യൂ ഗിനിയ എന്നിവിടങ്ങളിൽ കാണപ്പെടുന്നു.

## അവലംബം

വർഗ്ഗം:ഉടുമ്പുകൾ
വർഗ്ഗം:ഇന്തോനേഷ്യയിലെ ഉരഗങ്ങൾ
വർഗ്ഗം:ഏഷ്യയിലെ പല്ലികൾ
സാൽവഡോറി മോണിറ്റർ

(*ഇംഗ്ലീഷിൽ*: Salvadori Monitor) (ശാസ്ത്രീയ നാമം: **Varanus salvadorii**)
നീളം കൂടിയ പല്ലികളിൽ ഒന്നാണ് . 15 അടി 7 ഇഞ്ച് വരെ ഇവയ്ക്ക് നീളമുണ്ടാകും. ഇതിന്റെ ശരീരത്തിന്റെ മുക്കാൽഭാഗം നീളവും ഇതിന്റെ വാലിനാണ്. പാപുവ ന്യൂ ഗിനിയയിൽ കാണപ്പെടുന്നു.
## അവലംബം

വർഗ്ഗം:ഉടുമ്പുകൾ
വർഗ്ഗം:ഉരഗങ്ങൾ
ആഫ്രിക്കൻ താമരക്കോഴി

(*ഇംഗ്ലീഷിൽ*: African Jacana) (ശാസ്ത്രീയ നാമം: **Actophilornis africanus**)
കടും തവിട്ട് നിറമുള്ള ചിറകുകളും ശരീരവും. കഴുത്തിന്റെ പുറംഭാഗത്തും കണ്ണിന് താഴെയും കറുത്ത നിറം. കൊക്കിനും കണ്ണിന് മുകളിലും ഇളംനീല. കഴുത്തിന്റെ മറ്റ് ഭാഗങ്ങളിൽ വെള്ള നിറം. കാൽ ഇളംതവിട്ട് നിറത്തിൽ. കാൽവിരലുകൾ ഇളംനീല നിറത്തിൽ. ഉഷ്ണമേഖലാ പ്രദേശങ്ങളിലാണ് ഇവ കാണപ്പെടുന്നത്. നീളമുള്ള കാലുകളും കാല്പാദങ്ങളും ഇവയുടെ പ്രത്യേകതകളാണ്. ഇതുപയോഗിച്ച് ജലത്തിലൂടെ ഒഴുകി നീങ്ങുന്ന പായലുകളിലും മറ്റും എളുപ്പത്തിൽ നടക്കാൻ ഇവയ്ക്ക് സാധിക്കും. സിംബാബ്വെ, മൊസാംബിക്, നമീബിയ തുടങ്ങിയ ആഫ്രിക്കൻ രാജ്യങ്ങളിലാണ് ഇവയുടെ വാസം. ഷഡ്പദങ്ങൾ, ജലത്തിലെ ചെറു ജീവികൾ, വിത്തുകൾ എന്നിവയാണ് ആഫ്രിക്കൻ താമരക്കോഴിയുടെ ഭക്ഷണം.

വർഗ്ഗം : താമരക്കോഴികൾ
സദ്‌വൃത്തമാലിക

കടത്തനാട്ട് ഉദയവർമത്തമ്പുരാൻ രചിച്ച ഒരു വൃത്തശാസ്ത്ര ഗ്രന്ഥമാണ് **സദ്‌വൃത്തമാലിക**.
 ഇത്, ഛന്ദഃശാസ്ത്രമാണ് കൈകാര്യം ചെയ്യുന്നത്. സംസ്‌കൃതവൃത്തങ്ങൾ മാത്രമല്ല, ദ്രാവിഡവൃത്തങ്ങളും ഇതിൽ ചർച്ച ചെയ്യപ്പെടുന്നു. ഉദാഹരണപദ്യങ്ങളെല്ലാം കുലദേവതയായ പാർവ്വതിയെ സ്തുതിച്ചുകൊണ്ടുള്ളവയാണ്. എ.ആർ. രാജരാജവർമ്മയുടെ  വൃത്തമഞ്ജരിയുടെ മുന്നോടിയായി ഈ ഗ്രന്ഥം കണക്കാക്കപ്പെടുന്നു. നാല് അധ്യായങ്ങൾ അടങ്ങിയ കവിതാഭരണത്തിൽ കാവ്യസ്വരൂപം, കവിതാഭ്യാസം, കാവ്യസാമഗ്രികൾ, പൂർവ്വകവിസങ്കേതങ്ങൾ എന്നിവ ചർച്ച ചെയ്യപ്പെടുന്നു.

## അവലംബം

വർഗ്ഗം:മലയാള വ്യാകരണ ഗ്രന്ഥങ്ങൾ
യദുവീർ കൃഷ്ണദത്ത ചാമരാജ വൊഡയാർ

മൈസൂർ നാട്ടുരാജ്യം ഭരിച്ചിരുന്ന വൊഡയാർ രാജവംശത്തിലെ ഇപ്പോഴത്തെ അധിപനാണ് **യദുവീർ കൃഷ്ണദത്ത ചാമരാജ വൊഡയാർ**. 23-ആം വയസ്സിലാണ് ഇദ്ദേഹം ഈ പദവിയിലെത്തിയത്.

2013-ൽ ശ്രീകണ്ഠദത്ത നരസിംഹരാജ വൊഡയാർ മരണമടഞ്ഞതോടെയാണ് അദ്ദേഹത്തിന്റെ ഭാര്യ മഹാറാണി പ്ഞ്ഞടുത്തത്. സ്വരൂപ് ആനന്ദ ഗോപാൽ രാജ് അർസിന്റെയും ത്രിപുരസുന്ദരിദേവിയുടെയും മകനാണ് ഇദ്ദേഹം. ബെംഗളൂരുവിലെ വിദ്യാനികേതനിലും കനേഡിയൻ ഇന്റർനാഷനൽ സ്കൂളിലുമായിരുന്നു സ്കൂൾ വിദ്യാഭ്യാസം. തുടർന്ന് യുഎസിലെ മാസച്യുസിറ്റ്സ് യൂണിവേഴ്സിറ്റിയിൽനിന്ന് സാമ്പത്തികശാസ്ത്രത്തിൽ ബിരുദം നേടി. 

രാജസ്ഥാനിലെ ദുൻഗാപുർ രാജകുടുംബത്തിലെ ഹർഷവർധൻ സിങ്ങിന്റെയും മഹാശ്രീ കുമാരിയുടെയും മകളായ ത്രിഷിക കുമാരിയെയാണ് വിവാഹം ചെയ്തിരിക്കുന്നത്.

## ഇതും കാണുക
* വൊഡയാർ രാജകുടുംബം

## അവലംബം

## പുറത്തേക്കുള്ള കണ്ണികൾ

വർഗ്ഗം:മൈസൂർ രാജാക്കന്മാർ
വർഗ്ഗം:1992-ൽ ജനിച്ചവർ
വർഗ്ഗം:മാർച്ച് 24-ന് ജനിച്ചവർ
കമലാസുരയ്യ ചെറുകഥാ അവാർഡ്

**കമലാസുരയ്യ ചെറുകഥാ അവാർഡ്**  കേരള കലാകേന്ദ്രം ഏർപ്പെടുത്തിയതാണ്. നവാഗത എഴുത്തുകാരികൾക്കാണ് ഈ അവാർഡ് നൽകുന്നത്. അഞ്ചു വർഷമായി ഈ അവാർഡ് നൽകാൻ തുടങ്ങിയിട്ട്. 2016ലെ ഈ അവാർഡ് ഷാഹിന. കെ. റഫീക്കിനാണ് ലഭിച്ചത്.
 

## അവലംബം

വർഗ്ഗം:മലയാള സാഹിത്യപുരസ്കാരങ്ങൾ
മലഗാസി ഹിപ്പോപ്പൊട്ടാമസ്

മഡഗാസ്കറിൽ ഉണ്ടായിരുന്ന നീർക്കുതിരകളുടെ മൺ മറഞ്ഞു പോയ  നിരവധി  ഉപവർഗ്ഗങ്ങൾക്ക് പൊതുവായി വിളിക്കുന്ന പേരാണ് **മലഗാസി ഹിപ്പോപ്പൊട്ടാമസ്**. ഫോസ്സിൽ പഠനങ്ങൾ പ്രകാരം ഇവയിൽ ഒരു ഉപവർഗ്ഗം എങ്കില്ലും 1000 കൊല്ലം മുൻപ്പ് വരെ ജീവിച്ചിരുന്നു എന്ന് കണക്കുകുട്ടുന്നു. ഇന്ന് നിലവിൽ മഡഗാസ്കറിൽ ഹിപ്പോ അവശേഷിക്കുന്നില്ലക്കിലും കഥകളിലും വായ്തരിയായി പറഞ്ഞു വരുന്ന പാട്ടുകളിലും ഇവ ഉണ്ട് , ഇത് കൊണ്ട് തന്നെ ഐ.യു.സി.എൻ ഇവയെ അടുത്തിടെ മൺ മറഞ്ഞ ജീവിയായി ആണ് പരിഗണിക്കുന്നത് .

## അവലംബം

വർഗ്ഗം:മൺ മറഞ്ഞു പോയ നീർക്കുതിരകൾ
വർഗ്ഗം:മഡഗാസ്കറിലെ ജീവജാലങ്ങൾ
കശേരു

കശേരുകികളായ ജീവികളുടെ നട്ടെല്ല് നിർമിച്ചിരിക്കുന്ന അസ്ഥികൾ ആണ് **കശേരുക്കൾ**. വ്യത്യസ്ത ജീവി വർഗങ്ങളിൽ ഇവയുടെ എണ്ണവും വ്യതസ്തം ആയിരിക്കും. മനുഷ്യന്റെ നട്ടെല്ലിൽ 33 കശേരുക്കളാണുള്ളത് , എന്നാൽ പാമ്പുകളിൽ ഇത് 200 മുതൽ 400 വരെയും അതിനു മുകളിലേക്കും ആണ് .

## പുറത്തേക്കുള്ള കണ്ണികൾ
* 
* The shapes of the articulating ends of vertebrae - University of the Cumberlands

വർഗ്ഗം:അസ്ഥികൂട വ്യവസ്ഥ
ബില്ലവർ

ബില്ലവർ(തുളു തീയ്യർ),ഈഴവർ
തെക്കൻ കർണാടകത്തിലെ ഒരു  സമുദായം ആണ് **ബില്ലവർ** അഥവാ തീയ്യർ,ഈഴവർ ഈഴവരിലെ *വില്ലവർ എന്ന വിഭാഗത്തിന്റെ പേരിൽ നിന്നാണ് ബില്ലവർ എന്ന പേര് ഇവർക്ക് ലഭിച്ചത്* എന്നും അറിയപ്പെടുന്നു). തുളു തിയ്യർ എന്ന് അറിയപ്പെടുന്ന പൂജാരി എന്നാ സമുദായവും ബില്ലവരുടെ ഉപവിഭാഗം ആയാണ് അറിയപ്പെടുന്നത് . ബില്ലവർ ഒരുപാട് ഉപവിഭാഗങ്ങളായി കാണപ്പെടുന്നു. കാസറഗോഡ് ജില്ലയിലെ തിയ്യർ, തിയ്യൻ, ബില്ലവൻ, ഈഴവൻ,പൂജാരി അഥവാ തുളു തിയ്യർ, വെളിച്ചപ്പാടൻ, മലയാള ബില്ലവ എന്നിങ്ങനെ വിവിധ നാമങ്ങളിൽ അറിയപ്പെടുന്നു. കർണാടകയിലെ തിയ്യർ പേരിന്റെ കൂടെ ഉപവിഭാഗ നാമം ചേർക്കാറുണ്ട്. സാലിയൻ, കൊട്ടിയൻ, പൂജാരി, സുവർണ, ഗുജ്റൻ മുതലായ പേരുകളാണ് കർണാടകയിലെ തിയ്യർ ഉപയോഗിച്ചുവരുന്നത്. കേരളത്തിലെ തിയരും ബില്ലവരും  ഈഴവരും പരസ്പരം വിവാഹം കഴിക്കാറുണ്ട്.

## അവലംബം

വർഗ്ഗം:ഇന്ത്യയിലെ ജാതികൾ
ഈജിപ്റ്റിലെ ലൈംഗികാതിക്രമങ്ങൾ

2005-മുതൽ ഈജിപ്റ്റിൽ സമൂഹമദ്ധ്യത്തിൽ കൂട്ടമായി അരങ്ങേറുന്ന ലൈംഗികാതിക്രമങ്ങൾ റിപ്പോർട്ട് ചെയ്യപ്പെട്ടിട്ടുണ്ട്. തഹാറുഷ് ജമായ് എന്നപേരിൽ പ്രാദേശികമായി അറിയപ്പെടുന്ന ഒരു തരം ലൈംഗികാതിക്രമ വിനോദം ഈജിപ്ഷ്യൻ വിപ്ലവകാരികൾ വിജയാഹ്ലാദത്തിൽ പങ്കെടുത്ത സ്ത്രീകളുടെ നേർക്ക് നടത്തിയിരുന്നു. ഈ അതിക്രമം നടക്കുമ്പോൾ സ്ത്രീകളെ ആൾക്കൂട്ടത്തിന്റെ നടുക്ക് ഒറ്റപ്പെടുത്തി, ചുറ്റും തടിച്ചുകൂടുന്ന ആൾക്കൂട്ടം അവരെ അക്രമിക്കുന്നതിനും, സഹായത്തിനു വരുന്നവരെ ഉപദ്രവിച്ച് ഒരു സഹായവും ലഭിക്കാത്ത വിധത്തിലാക്കി, മർദ്ദിച്ച് വസ്ത്രങ്ങൾ ചീന്തിയെറിഞ്ഞ് ബലാത്സംഗത്തിനിരയാക്കുകയും ചെയ്യുന്ന രീതിയിലാണ് നടക്കുന്നത്. സ്ത്രീകൾ പൊതു സമൂഹത്തിൽ ഇടപെടുന്നതിനെ വിരോധിക്കുന്ന ചിന്താഗതി പ്രബലമായ സമൂഹങ്ങളിലാണ് ഈ അതിക്രമം ഒരു വിനോദമെന്നപോലെ നടത്തപ്പെടാറുള്ളത്.

## കുറിപ്പുകൾ

## അവലംബം

വർഗ്ഗം:സ്ത്രീകൾക്ക് എതിരായ അതിക്രമങ്ങൾ
വർഗ്ഗം:ലൈംഗികാതിക്രമങ്ങൾ
വർഗ്ഗം:ബലാത്സംഗം
ലക്ഷ്മൺ വാമൻ പരഞ്ജ്പേ

ഹെഡ്ഗേവാറിനൊപ്പം രാഷ്ട്രീയ സ്വയംസേവക സംഘത്തിന്റെ സഹസ്ഥാപകനായിരുന്നു **ലക്ഷ്മൺ വാസുദേവ പരഞ്ജ്പേ** (എൽ.വി. പരഞ്ജ്പേ, ). 1920-ൽ ഇന്ത്യൻ നാഷണൽ കോൺഗ്രസിന്റെ നാഗ്പൂർ സമ്മേളനം നടന്ന അവസരത്തിൽ ഹെഡ്ഗേവാറും പരഞ്ജ്പേയും ചേർന്ന് രൂപം കൊടുത്ത ഭാരത് സ്വയംസേവക് മണ്ഡൽ എന്ന വോളണ്ടിയർ സംഘടനയാണ് പിന്നീട് ആർ.എസ്സ്.എസ്സായി മാറിയത്. ഹെഡ്ഗേവാർ വനസത്യഗ്രഹത്തിന്റെ ഫലമായി ജയിൽ വാസം അനുഷ്ഠിച്ചപ്പോൾ, സംഘത്തിന്റെ രണ്ടാമത്തെ സർസംഘചാലകനായി 1930 മുതൽ 1931 വരെ നിയമിതനായിരുന്നതും ഇദ്ദേഹമായിരുന്നു. 

## അവലംബം

വർഗ്ഗം:സർസംഘചാലക്
ഹിറോണോസോറസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് **ഹിറോണോസോറസ്**.  ഇവ ഹദ്രോസറോയിഡേ എന്ന കുടുംബത്തിൽ പെടുന്ന ആണ് എന്ന് കരുതുന്നു.  പൂർണമായ ഫോസ്സിൽ കിട്ടാത്ത ഇവയുടെ യഥാർത്ഥ ജെനുസ് ഇപ്പോൾ തീർച്ചയില്ല. ഈ പേര് നോമെൻ ന്യൂഡം ആണ്. ജപ്പാനിൽ  നിന്നാണ് ഫോസ്സിൽ കണ്ടുകിട്ടിയിടുള്ളത് .

## ഫോസ്സിൽ
ഫോസ്സിലായി കിട്ടിയിടുള്ളത് പല്ലുകളും വാലിൽ നിന്നും എന്ന് കരുതുന്ന കശേരുക്കൾ എന്നിവയാണ്.

## അവലംബം


വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ജോൺ ഫെർണാണ്ടസ്

കേരളനിയമസഭയിൽ ആംഗ്ലോ ഇന്ത്യൻ പ്രതിനിധിയായി നാമ നിർദ്ദേശം ചെയ്യപ്പെട്ട അംഗമാണ് **ജോൺ ഫെർണാണ്ടസ്**. ഇടക്കൊച്ചി സ്വദേശിയാണ് ഇദ്ദേഹം. രണ്ടാം തവണയും നിയമസഭയിൽ എത്തിയ ജോൺ 1996-ലെ എൽ.ഡി.എഫ് ഭരണകാലത്തും നോമിനേറ്റ് ചെയ്യപ്പെട്ടിരുന്നു.

ഡി.വൈ.എഫ്.ഐ എറണാകുളം ജില്ലാ സെക്രട്ടേറിയറ്റ്., സംസ്ഥാന ജോയിന്റ് സെക്രട്ടറി, ട്രഷറർ, കേന്ദ്ര കമ്മിറ്റിയംഗം, സി.പി.എം പള്ളുരുത്തി ഏരിയ കമ്മിറ്റിയംഗം, കൊച്ചി ഏരിയ സെക്രട്ടറി, ജില്ലാ കമ്മിറ്റിയംഗം എന്നീ നിലകളിൽ ഇദേഹം പ്രവർത്തിച്ചിട്ടുണ്ട്. മൂന്നു നാടകങ്ങളും ഒരു നോവലും ജോണിന്റെതായി പുറത്തിറങ്ങിയിട്ടുണ്ട്.

## അവലംബം

വർഗ്ഗം:1961-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വെട്ടുകൽവൽക്കരണം

ഉഷ്ണമേഖലാമൺസൂൺനിത്യഹരിത പ്രദേശമായ കേരളം ജൈവസമ്പന്നമാണ്. പക്ഷേ കിഴക്ക് ഉയർന്ന ചെങ്കുത്തായ പശ്ചിമഘട്ട പർവ്വതനിരകളിൽ നിന്ന് പടിഞ്ഞാറേക്ക് ചരിഞ്ഞിറങ്ങുന്ന കേരളത്തിൽ മണ്ണ് പൊതുവേ കുറവാണ്.സാമാന്യം നല്ല മണ്ണുള്ളത് പടിഞ്ഞാറോട്ടൊഴുകുന്ന 41 നദികളുടെ ഇടനാടൻ താഴ്വരകളിലും കിഴക്കോട്ടൊഴുകുന്ന മൂന്നു നദികളുടെ പീഠഭൂമികളിലുമാണ്. ഇരുമ്പും മാംഗനീസും പോലുള്ള ഭാരം കൂടിയ ലോഹങ്ങൾ അടിസ്ഥാന പാറകളിൽ കൂടുതലുള്ളതുകൊണ്ട്          അവയിൽ നിന്നുണ്ടാകുന്ന മണ്ണിലും ഈ ലോഹങ്ങളുടെ അംശം കൂടുതലായിലിക്കും. അത്തരം മണ്ണ് നിത്യഹരിതവനമേലാപ്പും സസ്യാവരണവും കൊഴിഞ്ഞ ഇലകളുടെ പുതപ്പുമില്ലാതെ കിടന്നാൽ മാറി മാറി മഴയത്ത് കുതിരുകയും വെയിലത്ത് ചൂടാവുകയും ചെയ്യും.പോഷകങ്ങളും കാൽസ്യം പോലുള്ള മൂലകങ്ങളും ശക്തമായ മഴയിൽ ഒലിച്ച് നഷ്ട്ടപ്പടും. ബാക്കിയുള്ള ഇരുമ്പും മറ്റ് ലോഹങ്ങളും ചൂടേറ്റുറഞ്ഞ് കട്ടികൂടിയ വെട്ടുകല്ലായിമാറും.കാലം ചെല്ലും തോറും ഈ വെട്ടുകല്ല് കൂടുതൽ ഉറച്ച് വന്ധ്യഭൂമിയായി മാറും.
കമ്പളം

നിലം ഉഴുതു മറിച്ചാണ് വിത്തിടുക.നിലം പാകപെടുത്തൽ കാർഷികജനതയ്ക്ക് ഉത്സവമാണ്. കാസർഗോഡ് ജില്ലയിൽ മഞ്ചേശ്വരം ഭാഗങ്ങളിൽ ദീപാവലി മുതൽ ശിവരാത്രി വരെ 'കമ്പള' മെന്ന പോത്തോട്ട മത്സരങ്ങളുടെ കാലമാണ്. മത്സരപ്പോത്തിനെ പ്രത്യേകം ആഹാരം നൽകി പോറ്റിയെടുക്കും. ചെളി നിറഞ്ഞ കമ്പത്തെ 'അളംകുന്ന' തു- വയലിനെ ഇളക്കിമറിക്കുന്നത് കൊണ്ടാണ് 'കമ്പളം' എന്ന് ഈ മത്സരത്തിനു പേരുവന്നത്.ഏറ്റവും ഉയരത്തിൽ ചെളിതെറിപ്പിച്ചോടി മുമ്പനാകുന്ന പോത്താണ് മത്സര വിജയി.കമ്പളച്ചാലിന്റെ അറ്റത്തുള്ള 'മഞ്ചൊട്ടി' യെന്ന പ്രത്യേകസ്ഥാനത്താണ് മത്സരപോത്ത് എത്തേണ്ടത്.
വയനാട്ടിലെ പണിയരുടെ ഇടയിൽ നടപ്പുള്ള 'കമ്പളം' ഞാറുനടൽ എളുപ്പം തീർക്കാനുള്ള ആഘോഷച്ചടങ്ങാണ്. തുടികൊട്ടും, കുഴൽവിളിയും കമ്പളപ്പാട്ടും നൃത്തവുമൊക്കെയായി വലിയൊരു പണിയസംഘം വയലിലിറങ്ങി ഞാറുപറിക്കുകയും നടുകയും ചെയ്യും.

വർഗ്ഗം:കാർഷിക ആഘോഷങ്ങൾ
മരച്ചീര

ബഹുവർഷിയായ പെട്ടെന്നു വളരുന്ന ഒരു ചെറുമരമാണ് **ചായമൻസ** അല്ലെങ്കിൽ **ചയാ** എന്നും അറിയപ്പെടുന്ന **മരച്ചീര**. . മെക്സിക്കോയിലെ തദ്ദേശവാസിയാണെന്ന് കരുതപ്പെടുന്നു. കേരളത്തിലും ഇവ നന്നായി വളരാറുണ്ട്.

ഇത് അതീവ പോഷക സമൃദ്ധവും ആരോഗ്യകരവുമായ ഒരു ഇലക്കറിയാണ്. ഇതിൽ വിറ്റാമിനുകൾ, ധാതുക്കൾ, നാരുകൾ, പ്രോട്ടീൻ എന്നിവ അടങ്ങിയിരിക്കുന്നു. യൂഫോർബിയേസീ കുടുംബത്തിലെ മറ്റു പല അംഗങ്ങളിലെപ്പോലെ ഇലകളിൽ ഉയർന്ന അളവിൽ വിഷാംശമായ സയനൈഡ് ഉള്ളതിനാൽ നന്നായി പാകം ചെയ്തുമാത്രമേ കഴിക്കാവൂ. സുരക്ഷിതമായി കഴിക്കാൻ ഏകദേശം 20 മിനിട്ട് വരെ പാകം ചെയ്യേണ്ടതുണ്ട്.

മെക്സിക്കോയിലും മറ്റു മധ്യഅമേരിക്കയിലെ രാജ്യങ്ങളിലും ചീര പോലെതന്നെ പ്രിയപ്പെട്ട ഒരു ഇലക്കറിയാണിത്. മാംസളമായ തണ്ട് മുറിച്ചാൽ പാലുപോലുള്ള ഒരു ദ്രാവകം വരാറുണ്ട്. ആറു മീറ്റർ വരെ ഉയരത്തിൽ വളരുന്ന ഈ ചെടിയെ ഇലകൾ എളുപ്പത്തിൽ ശേഖരിക്കാനായി രണ്ടുമീറ്റർ ഉയരത്തിൽ മുറിച്ചു നിർത്താറുണ്ട്.

കാര്യമായ കീടശല്യമൊന്നുമില്ലാത്ത ഒരു ബഹുവർഷിയായ ഇലക്കറിയാണ് ചയ. വലിയ മഴയേയും വരൾച്ചയേയും അതിജീവിക്കാനുള്ള കഴിവുണ്ട്. കായകൾ തീരെ ഉണ്ടാകാത്തതിനാൽ കമ്പുകൾ മുറിച്ചുനട്ടാണ് പ്രജനനം. ഒരടി വരെ നീളമുള്ള കമ്പുകൾ മുറിച്ചുനടുന്നു, തുടക്കത്തിൽ വളർച്ച പതുക്കെയായതിനാൽ ആദ്യത്തെ വർഷം വിളവ് എടുക്കാറില്ല. തുടർച്ചായായി വിളവെടുക്കാവുന്ന ഒരു ഇലക്കറിയാണ് ഇത്.  മറ്റേതൊരു ഇലക്കറിയിലും ഉള്ളതിനേക്കാൾ പോഷകങ്ങൾ ചയയിൽ ഉണ്ടെന്ന് പല പഠനങ്ങളിലും കാണുന്നുണ്ട്.

## അവലംബം

## പുറത്തേക്കുള്ള കണ്ണികൾ

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മമ്മി

മരണമടഞ്ഞ മനുഷ്യരുടെയോ മൃഗങ്ങളുടെയോ മൃതദേഹങ്ങൾ മനഃപൂർവമായോ സ്വാഭാവികമായോ സംരക്ഷിച്ചിരിക്കുന്നത് **മമ്മി (Mummy)** എന്ന് അറിയപ്പെടുന്നു. എല്ലാ വൻകരകളിൽ നിന്നും മമ്മികളെ കിട്ടിയിട്ടുണ്ട്. പത്തുലക്ഷത്തിലേറെ മൃഗങ്ങളുടെ മമ്മികളെ, ഇവയിൽ മിക്കവയും പൂച്ചകളുടെയാണ്, ഈജിപ്തിൽ നിന്നും ലഭിച്ചിട്ടുണ്ട്. 

വർഗ്ഗം:മമ്മികൾ
ആസ്ട്രോസാറ്റ്

ജ്യോതിശാസ്ത്ര പഠനത്തിന് മാത്രമായി രൂപകൽപന ചെയ്ത ഇന്ത്യയുടെ ആദ്യ കൃത്രിമോപഗ്രഹമാണ് ആസ്ട്രോസാറ്റ്. ഇത് 2015 തുടക്കത്തിൽ വിക്ഷേപിച്ചു. ദൃശ്യപ്രകാശത്തിനു പുറമെ എക്സ് റേയിലും, അൾട്രാവയലറ്റ് തരംഗദൈർഘ്യത്തിലും ഒരേ സമയം പ്രവർത്തിക്കാൻ കഴിയുമെന്നതാണ് മറ്റുള്ളവയിൽ നിന്ന് ആസ്ട്രോസാറ്റിന്റെ പ്രത്യേകത. ഇതിന് 1650 കിലോഗ്രാം ഭാരമുണ്ട്. 270 കോടി രൂപയാണ് ആസ്ട്രോസാറ്റ് പദ്ധതിയുടെ മുതൽമുടക്ക്. അഞ്ചു വർഷമാണ് പേടകത്തിന്റെ പ്രവർത്തന കാലാവധി.

ഇന്ത്യൻ സ്പേസ് റിസർച്ച് ഓർഗനൈസേഷൻ, മുംബൈയിലെ ടാറ്റാ ഇൻസ്റ്റിറ്റ്യൂട്ട് ഒഫ് ഫണ്ടമെന്റൽ റിസർച്ച്, ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സ്, രാമൻ റിസർച്ച് ഇൻസ്റ്റിറ്റ്യൂട്ട്, ബാംഗ്ലൂർ, പൂണെയിലെ ഇന്റർ യൂനിവേഴ്സിറ്റി സെന്റർ ഫോർ ആസ്ട്രോണമി ആൻഡ് ആസ്ട്രോഫിസിക്സ്, മുംബൈയിലെ ഭാഭാ ആണവ ഗവേഷണ കേന്ദ്രം, എൻ. എസ്. ബോസ് നാഷണൽ സെന്റർ ഫോർ ബേസിക് സയൻസ്, കനേഡിയൻ സ്പേസ് ഏജൻസി, ബ്രിട്ടണിലെ ലീസെസ്റ്റർ യൂണിവേഴ്സിറ്റി എന്നിവരാണ് ആസ്ട്രോസാറ്റിലെ ഉപകരണങ്ങൾ നിർമ്മിച്ചത്.

ആന്ധ്രാപ്രദേശിലെ ശ്രീഹരിക്കോട്ടയിലുള്ള സതീഷ് ധവാൻ റോക്കറ്റ് വിക്ഷേപണ കേന്ദത്തിൽ നിന്നാണ് ആസ്ട്രോസാറ്റ് വിക്ഷേപിക്കുന്നത്. പിഎസ്എൽവി- എക്സ് എൽ റോക്കറ്റ് ഉപയോഗിച്ചാണ് പേടകം വിക്ഷേപിക്കുന്നത്. ഭൂമിയിൽ നിന്ന് 650 കിലോമീറ്റർ ഉയരത്തിൽ നിയർ - ഇക്വിറ്റോറിയൽ ഭ്രമണപഥമാണ് ആസ്ട്രോസാറ്റിന് തിരഞ്ഞെടുത്തിരുക്കുന്നത്. ബാംഗ്ലൂരിലുള്ള ഐഎസ്ആർഒ കേന്ദ്രമാണ് ഉപഗ്രഹത്തിന്റെ ഗ്രൗണ്ട് സ്റ്റേഷൻ.

അസ്ട്രോസാറ്റ് അതിന്റെ 10,000ന്റെ ഭ്രമണം 2017 ആഗസ്റ്റ് 3ന് ഇന്ത്യൻ സമയം 23:49ന് പൂർത്തിയാക്കി.

## പ്രധാന ഭാഗങ്ങൾ
പ്രധാനപ്പെട്ട 5 ജ്യോതിശാസ്ത്ര ഉപകരണങ്ങളാണ് ആസ്ട്രോസാറ്റിലുള്ളത്.
* ദൃശ്യപ്രകാശത്തിനും അൾട്രാവയലറ്റ് തരംഗ ദൈർഘ്യത്തിനുമിടയിൽ പ്രവർത്തിക്കുന്ന ഒരു 40 സെന്റീ മീറ്റർ അൾട്രാവയലറ്റ് ഇമേജിങ് ദൂരദർശിനി.
* 3 കെൽവിൻ വോൾട്ട് മുതൽ 80 കിലോ ഇലക്ട്രോൺ വോൾട്ട് വരെ ഊർജനിലയിൽ പ്രവർത്തിക്കുന്ന 3 എക്സ് റേ സ്രോതസ്സുകൾ (LAXPC)
* 0.3 കെൽവിൻ വോൾട്ട് മുതൽ 8 കെൽവിൻ വോൾട്ട് വരെ ഊർജനിലയിൽ പ്രവർത്തിക്കുന്ന ഒരു സോഫ്റ്റ് എക്സ് റേ ദൂരദർശിനി (SXT).
* 10 മുതൽ 150 കെൽവിൻ വോൾട്ട് വരെ ഊർജനിലയിൽ പ്രവർത്തിക്കുന്ന ഒരു ഹാർഡ് എക്സ് റേ ഇമേജർ (CZTI).
* ഒരു മൾട്ടിബാൻഡ് ആകാശ സ്കാനർ (SSM).

## വിക്ഷേപണ ലക്ഷ്യങ്ങൾ
* വിവിധ തരംഗദൈർഘ്യത്തിലുള്ള വികിരണങ്ങളുപയോഗിച്ച് വ്യത്യസ്ത പ്രപഞ്ച പ്രതിഭാസങ്ങളെ ഒരേസമയം നിരീക്ഷിക്കുക.
* എക്സ് കിരണങ്ങൾ ഉപയോഗിച്ച് ട്രാൻസിയൻസ് (അതിവേഗം അകന്നുപൊയ്ക്കൊണ്ടിരിക്കുന്ന പ്രപഞ്ച പ്രതിഭാസങ്ങൾ) പഠനം നടത്തുക. സാധാരണയായി ഇൻഫ്രാറെഡ് തരംഗങ്ങളാണ് ഇതിനുപയോഗിക്കുന്നത്.
* എക്സ് റേ - അൾട്രാവയലറ്റ് വേവ്ബാൻഡിൽ ആകാശത്തിന്റെ സമഗ്ര സർവേ നടത്തുക.
* എക്സ് റേ ദ്വന്ദ്വങ്ങൾ എന്നറിയപ്പെടുന്ന ഇരട്ട നക്ശത്രങ്ങളെക്കുറിച്ചുള്ള പഠനം.
* തമോഗർത്തങ്ങളും ക്വാസാറുകളും ബ്ലേയ്സറുകളുമടങ്ങുന്ന ആക്ടീവ് ഗാലാക്ടിക് ന്യൂക്ലിയസുകളുടെ (AGN) ഘടന അപഗ്രഥിക്കുക.
* സൂപ്പർനോവ വിസ്ഫോടനത്തിന്റെ ശേഷിപ്പുകൾ, ഗാലക്സി ക്ലസ്റ്ററുകൾ, നക്ഷത്രാന്തര ധൂളീപഠനം എന്നിവയെക്കുറിച്ചുള്ള പഠനങ്ങൾ.
* എക്സ് കിരണങ്ങൾ പുറപ്പെടുവിക്കുന്ന ആകാശഗോളങ്ങളുടെ കാലിക വ്യതിയാനങ്ങൾ അപഗ്രഥിക്കുക.

## അവലംബം

വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
മുടി കൊഴിച്ചിൽ

സാധാരണ രോമം വളരാറുള്ള ശരീരഭാഗത്തോ ഭാഗങ്ങളിലോ, പ്രത്യേകിച്ച് തലയിൽ, രോമം ഇല്ലാതിരിക്കുന്ന അവസ്ഥയാണ് മുടി കൊഴിച്ചിൽ.  ഇതിൻറെ ഏറ്റവും സാധാരണമായ പ്രത്യക്ഷം, തലയിൽ ക്രമേണ മുടി നഷ്ടപ്പെടുന്ന ആൺ മാതൃക കഷണ്ടി ആണ്. മനുഷ്യരിൽ, പ്രായപൂർത്തിയായ പുരുഷന്മാരിലാണ് ഈ അവസ്ഥ കൂടുതലും കണ്ടുവരുന്നത്. വ്യാപ്തിയിലും രൂപത്തിലും വ്യത്യസ്തമായ ഇനം കഷണ്ടികളുണ്ട്; ശിരസിൻറെ കുറേ ഭാഗത്തെ മാത്രം മുടി നഷ്ടപ്പെടുന്ന ആൺ, പെൺ മാതൃക കഷണ്ടികൾ, മുഴുവൻ ശിരസിനേയും ബാധിക്കുന്ന സമ്പൂർണ്ണ ശിരോ കഷണ്ടി, ശരീരത്തിലെ മുഴുവൻ രോമവും നഷ്ടപ്പെടുന്ന സർവാംഗ കഷണ്ടി എന്നിവ മുടി കൊഴിച്ചിലിൻറെ അവസ്ഥാഭേദങ്ങളും മാതൃകകളുമാണ്.

ജനിതകം, ഫംഗസ് ബാധ, അപകടം, റേഡിയോതെറാപ്പി, കീമോതെറാപ്പി, ശരീരത്തിൽ പോഷകങ്ങളുടെ കുറവ്, ഓട്ടോഇമ്മ്യൂൺ എന്നിവ മുടികൊഴിച്ചിലിനു കാരണമാകാം.

## ലക്ഷണങ്ങൾ

വട്ടത്തിലുള്ള രൂപത്തിൽ മുടികൊഴിച്ചിൽ, താരൻ, ചർമം പൊളിഞ്ഞുവരൽ, സ്കാറിംഗ് എന്നിവയാണ് മുടി കൊഴിച്ചിലിൻറെ ലക്ഷണങ്ങൾ. അലോപീഷിയ ആരിയേറ്റ എന്ന മുടികൊഴിച്ചിൽ അസാധാരണമായ സ്ഥലങ്ങളിൽ മുടികൊഴിച്ചിലിനു കാരണമാകും, ഉദാഹരണത്തിനു ആൺ മാതൃക കഷണ്ടിയിൽ കാണപ്പെടാത്ത പുരികത്തിൻറെ കൊഴിച്ചിൽ, തലയുടെ പിൻഭാഗം, ചെവികൾക്കു മുകളിലുള്ള ഭാഗം.

സാധാരണയായി ഒരാളുടെ തലയിൽ 100,000 മുതൽ 150,000 മുടികളാണ് ഉള്ളത്. സാധാരണയായി ഒരു ദിവസം ശരാശരി 100 മുടി ഇഴകൾ തലയിൽനിന്നും കൊഴിയും. അത്രതന്നെ പുതിയ മുടി ഇഴകൾ ഉണ്ടാവുകയും ചെയ്യണം.

## കാരണങ്ങൾ

ഇതുവരെ പൂർണമായി മനസ്സിലാക്കാൻ സാധിച്ചില്ലെങ്കിലും മുടികൊഴിച്ചിലിനു അനവധി കാരണങ്ങൾ ഉണ്ടാകാം:
പുരുഷന്മാരിലെ 95 ശതമാനം കഷണ്ടിയും ആൺ മാതൃക കഷണ്ടിയാണ് (എംപിബി). തലയുടെ മുൻഭാഗത്തും വെർട്ടക്സ് ഭാഗം എന്നിവിടങ്ങളിൽ കഷണ്ടി വരുന്നു.

പാരമ്പര്യത്തിനു അനുസരിച്ചു കഷണ്ടിയുടെ രൂപം മാറാം. ഇത്തരം കഷണ്ടികളെ പാരിസ്ഥിക അവസ്ഥകൾ ബാധിക്കാറില്ല. കഷണ്ടിയുടെ പാരമ്പര്യ തുടർച്ചയുടെ കാരണങ്ങൾ ഇപ്പോഴും അവ്യക്തമാണ്. ഒന്നിലധികം ജീനുകൾ ഇവയുടെ കാരണമാകാം, അമ്മയിൽനിന്നും ലഭിക്കുന്ന എക്സ് ക്രോമസോമിലെ അണ്ട്രോജൻ റിസപ്റ്റർ ജീനുകൾ എംപിബിയുടെ കാരണമായി കണ്ടെത്തിയിട്ടുണ്ട്.

ഫംഗസ് ബാധ, അപകടം, റേഡിയോതെറാപ്പി, കീമോതെറാപ്പി, ശരീരത്തിൽ പോഷകങ്ങളുടെ കുറവ്, ഓട്ടോഇമ്മ്യൂൺ എന്നിവ മുടികൊഴിച്ചിലിനു കാരണമാകാം. രക്തസമ്മർദ്ദ പ്രശ്നങ്ങൾ, പ്രമേഹം, ഹൃദ്രോഗങ്ങൾ, കൊളസ്ട്രോൾ എന്നിവയുടെ ഭാഗമായി ഉപയോഗിക്കുന്ന മരുന്നുകൾ കാരണം താൽകാലികമായതോ സ്ഥിരമായതോ ആയ കഷണ്ടി ഉണ്ടാകാം. ശരീരത്തിൻറെ ഹോർമോൺ സന്തുലനത്തിനെ ബാധിക്കുന്ന എന്തിനും വലിയ തരത്തിലുള്ള പ്രഭാവം ഉണ്ടാകാം. മൈക്കോട്ടിക് ബാധയുടെ ചില ചികിത്സകൾ വലിയതോതിലുള്ള മുടികൊഴിച്ചിലിനു കാരണമാകാറുണ്ട്. കീമോതെറാപ്പി ഉൾപ്പെടെ വിവിധ തരം ചികിത്സകൾ കാരണവും മുടി കൊഴിച്ചിൽ കാണപ്പെടാറുണ്ട്.

## പ്രതിവിധികൾ

മുടികൊഴിച്ചിലിനുള്ള വിവിധതരം ചികിത്സകൾക്കു പരിമിതമായ വിജയങ്ങളെ ഒള്ളു. ആൺ മാതൃക കഷണ്ടിയ്ക്കു ഉപയോഗിക്കാവുന്ന മൂന്ന് മരുന്നുകളാണ് ഫിനസ്റ്റെറൈഡ്, ഡ്യുറ്റസ്റ്റെറൈഡ്, മിനോക്സിടിൽ എന്നിവ.
ലോക്കൽ അനസ്തേഷ്യ ഉപയോഗിച്ചു മുടി മാറ്റിവെക്കൽ ശസ്ത്രക്രിയകൾ നടത്താറുണ്ട്. നല്ല രീതിയിൽ മുടിയുള്ള പിൻഭാഗങ്ങളിൽ നിന്നും മുടി എടുത്തു ഡോക്ടർ മുടികൊഴിച്ചിലുള്ള ഭാഗങ്ങളിൽ വെച്ചുപിടിപ്പിക്കും. ഈ പ്രക്രിയയ്ക്കു നാലു മുതൽ എട്ട് മണിക്കൂർ വരെ സമയം എടുക്കും. ചിലപ്പോൾ ഒന്നിലധികം തവണ മുടി മാറ്റിവെക്കൽ നടത്തേണ്ടി വരും.

## അവലംബം

വർഗ്ഗം:വാർദ്ധക്യലക്ഷണങ്ങൾ
ബ്രിക്സിറ്റ്

ബ്രിട്ടൺ യൂറോപ്യൻ യൂണിയനിൽ നിന്നും സ്വതന്ത്രമാകണമോ എന്ന വിഷയത്തിൽ ആ രാജ്യത്തിൽ നടന്ന ഹിതപരിശോധനയാണ് ബ്രിക്സിറ്റ്. 2016 ജൂൺ 23ന് നടന്ന ഹിതപരിശോധനയിൽ 52% വോട്ടർമാരും യൂറോപ്പ്യൻ യൂനിയൻ വിടുന്നതിനെയാണ് അനുകൂലിച്ചത്. 2017 മാർച്ചിൽ യുകെ സർക്കാർ ആർട്ടിക്കിൾ 50 പ്രകാരം യൂറോപ്യൻ യൂനിയനിൽ നിന്നും വിട്ടുപോകാനാണ് ഉദ്ദേശിക്കുന്നത്.

## ഹിത പരിശോധന ഫലം
* പുറത്തു പോകാൻ  അനുകൂലിച്ചവർ - 51.9 %
* യൂറോപ്യൻ യൂണിയനിൽ തുടരണമെന്ന് വോട്ടു ചെയ്തവർ - 48.1 %
## അവലംബം


വർഗ്ഗം:ബ്രിട്ടീഷുകാർ
ക്ലോക്ക് ടൈമറുകൾ

കൃത്യമായ ഇടവേളകളിൽ പ്രവർത്തനക്ഷമമാകാനും, പ്രവർത്തിച്ചു കൊണ്ടിരിക്കുന്ന സ്റ്റേറ്റ് മാറാനും, ഓഫ് ആകാനുമെല്ലാം കൂടുതൽ ഡിജിറ്റൽ സംവിധാനങ്ങളിലും ഒരു ക്ലോക്ക് ആവശ്യമാണ്. കൃത്യമായ ഇടവേളകളുള്ള പൾസുകൾ തുടർച്ചയായി സർക്യുട്ടിൽ ഉണ്ടാക്കാൻ കഴിവുള്ള ഇലക്ട്രോണിക് ഉപകാരണങ്ങളെയാണ് ഇലക്ട്രോണിക് ക്ലോക്കുകൾ enn വിളിക്കുക. അതായത് ഒരു ഡിജിറ്റൽ ക്ലോക്കിനുള്ളിൽ ഒരു ഇലക്ട്രോണിക് ക്ലോക്ക് ഉണ്ടാകുമെന്നർഥം. ഇലക്ട്രോണിക് ക്ലോക്കുകളിൽ നിന്നുള്ള പൾസുകളിൽ HIGH, LOW സ്റ്റേറ്റുകൾ ഒരു പ്രത്യേക ആവൃത്തിയിൽ ആവർത്തിച്ച് വരുന്ന ഡിജിറ്റൽ സിഗ്നലുകളാകും ഉണ്ടാവുക. 

സാധാരണയായി ഒരു ക്ലോക്ക് എന്നാൽ ഒരു ഓസിലേറ്റർ സർക്യുട്ടാണ്. പൾസ് വേവുകൾ ഉണ്ടാക്കുന്ന അടിസ്ഥാനപരമായ ഓസിലേറ്ററുകളാണ് മൾട്ടി വൈബ്രേറ്റർ സർക്യുട്ടുകൾ. കണ്ടക്ഷൻ (Conduction), കട്ടോഫ് (Cutoff), എന്നിങ്ങനെ രണ്ട് സ്റ്റേജുകളാണ് ഇത്തരം മൾട്ടി വൈബ്രേറ്ററുകൾക്ക് ഉണ്ടാവുക. 3 വ്യത്യസ്ത തരം മൾട്ടി വൈബ്രേറ്ററുകളാണ് ഉള്ളത്. 
## ഫ്രീ റണ്ണിങ് മൾട്ടിവൈബ്രേറ്ററുകൾ
അസ്റ്റേബിൾ അഥവാ ഫ്രീ റണ്ണിങ് മൾട്ടിവൈബ്രേറ്ററിന്റെ ചിത്രമാണ് മുകളിൽ കാണിച്ചിരിക്കുന്നത്. Q1, Q2 എന്നീ രണ്ട് ട്രാന്സിസ്റ്ററുകളാണ് ഇവിടെ ഉപയോഗിച്ചിരിക്കുന്നത്. ഇത്തരം അസ്റ്റേബിൾ മൾട്ടിവൈബ്രേറ്ററുകൾക്ക് സ്ഥിരതയുള്ള സ്റ്റേജുകൾ ഒന്നും തന്നെയില്ല. ഒന്നിലുള്ള കണ്ടക്ഷൻ മറ്റൊന്നിലെ കണ്ടക്ഷനെ തടടസപ്പെടുത്തുന്നതിനാൽ ഈ സർക്യുട്ട് തുടരെ ഓസിലേറ്റ് ചെയ്യുന്നു. Q1 ന്റെയോ Q2 ന്റെയോ കളക്ടറിൽ നിന്ന് ഒരു സ്ക്വയർ വേവ് പൾസ് ഔട്പുട്ടായി എടുക്കാം. പക്ഷെ രണ്ടും ഒരുപോലെയായിരുന്നാൽ പോലും വിപരീത ദിശയിലായിരിക്കും ഉണ്ടാവുക. HIGH ലെവലിൽ കട്ടോഫ് സംഭവിക്കുമ്പോൾ അവിടുത്തെ വോൾടേജ് 5V ആയിരിക്കും. അതുപോലെ LOW ലെവലിൽ കണ്ടക്ഷൻ സംഭവിക്കുമ്പോൾ അവിടുത്തെ വോൾടേജ് 0 V ആയിരിക്കും. ഔട്പുട്ട് പൾസ് വേവ് സിമെട്രിക്കോ, അസിമെട്രിക്കോ (തുല്യമായ പകുതികളാക്കാൻ കഴിയുന്നവയോ കഴിയാത്തവയോ ) ആവാം. അത് ഓരോ സ്റ്റേജിലെയും C, R വിലകളെ ആശ്രയിച്ചിരിക്കുന്നു. ഒരു സ്റ്റെജിലെ കട്ടോഫ് മറ്റ് സ്റ്റേജിലേതിനേക്കാൾ വലുതോ ചെറുതോ ആയാൽ ഔട്പുട്ട് അസിമെട്രിക് ആകുന്നു.  

## ഐ സി ക്ലോക്ക് ടൈമർ
3 ബാഹ്യഘടകങ്ങളുമായി ചേർത്ത് ഘടിപ്പിച്ചിരിക്കുന്ന ic 555 ആണ് ചിത്രത്തിൽ കാണിച്ചിരിക്കുന്നത്. ഇതാണ് ഏറ്റവുമധികം ഉപയോഗിക്കുന്ന ഐ സി പാക്കേജ്. ഈ ഐ സി യോടൊപ്പം  ചിത്രത്തിലെ 3 ബാഹ്യഘടകങ്ങൾ ചേർന്ന് ഒരു അസ്റ്റേബിൾ മൾട്ടിവൈബ്രേറ്റർ ക്ലോക്ക് സർക്യുട്ട് ഉണ്ടാക്കുന്നു. തുടരെയുള്ള സ്ക്വയർ വേവ് പൾസുകളാണ് ഇവിടെ നിന്നുള്ള ഔട്പുട്ട്. ഈ വേവിന്റെ ആവൃത്തി ഘടിപ്പിച്ചിരിക്കുന്ന  ബാഹ്യഘടകങ്ങളുടെ വിലയെ ആശ്രയിച്ചിരിക്കുന്നു. 

ഒരു ഐ സി ക്ലോക്ക് ടൈമറിൽ നിന്നുള്ള പൾസ് വേവിന്റെ ചിത്രമാണ് മുകളിൽ കാണിച്ചിരിക്കുന്നത്. ചിത്രത്തിലെ പൾസ് വേവ് അസിമെട്രിക് ആണ്.  കാരണം, പൾസ് വേവ് വോൾടേജ് HIGH ആയിരിക്കുന്ന സമയവും പൾസ് വേവ് വോൾടേജ് LOW ആയിരിക്കുന്ന സമയവും വ്യത്യസ്തമാണ്. രണ്ടു സമയങ്ങളുടെയും ആകെത്തുകയാണ് ടൈം പീരിയഡ്  എന്നറിയപ്പെടുന്നത്. ടൈം പീരിയഡ് മാറുന്നതിനനുസരിച് ആവൃത്തി (Frequency) മാറുന്നു. കാരണം ടൈം പീരിയഡിന്റെ വ്യുൽക്രമമാണ് ആവൃത്തി 

f = 1/ T

വർഗ്ഗം:ഡിജിറ്റൽ പരിപഥങ്ങൾ
ഗവണ്മെന്റ് വൊക്കേഷണൽ ഹയർ സെക്കന്ററി സ്കൂൾ കാറഡുക്ക

കാസർഗോഡ് ജില്ലയിലെ പഴക്കമേറിയ വിദ്യാലയങ്ങളിലൊന്നാണ്  ഗവണ്മെന്റ് വൊക്കേഷണൽ ഹയർ സെക്കന്ററി സ്കൂൾ കാറഡുക്ക. കാസർഗോഡ് നഗരത്തിൽനിന്നും 18 കിലോമീറ്റർ അകലെ, കാറഡുക്ക എന്ന ഗ്രാമത്തിലാണ് ഈ സ്കൂൾ സ്ഥിതിചെയ്യുന്നത്. 1927ൽ ആണ് ഈ സ്കൂൾ തുടങ്ങിയത്. ഹൈസ്കൂൾ, വൊക്കേഷണൽ ഹയർ സെക്കന്ററി സ്കൂൾ എന്നിവയാണ്‌ ഇവിടെ പ്രവർത്തിക്കുന്നത്. 
## ചരിത്രം
സഹ്യന്റെ മടിത്തട്ടിലെ കാടിനകത്തുളള ഒരു പ്രദേശം പിൽക്കാലത്ത് 'കാടക'മാവുകയും കർണാടകാ ഭാഷാ സ്വാധീനത്തിൽ കാറഡുക്കയായി മാറുകയും ചെയ്തു. കാറഡുക്കയിലെ നിരക്ഷരരായവർക്ക് വിദ്യാഭ്യാസം നൽകാൻ വേണ്ടി 'കാടകം' വിദ്യാരംഭം കുറിച്ചു. 1927-മുതൽ ഇവിടം പ്രാഥമിക വിദ്യാലയപ്രവർത്തനം ആരംഭിച്ചു. വാടകകെട്ടിടങ്ങളിലായിരുന്നു അന്നു ക്ലാസ്സുകൾ പ്രവർത്തിച്ചിരുന്നത്. ഗ്രാമീണരെ സാക്ഷരാക്കുന്നതിൽ ഈ സ്ഥാപനം വിജയിച്ചു. തുടക്കത്തിൽ ഒന്നു മുതൽ അഞ്ചുവരെ ക്ലാസ്സുകളുളള കാറഡുക്ക ലോവർ പ്രൈമറി സ്കൂളിൽ പഠനമാധ്യമം മലയാളമായിരുന്നു. എഴുപതുകളുടെ ആദ്യത്തിൽ കന്നഡയും ഈ സ്കൂളിലെ പഠന മാധ്യമമായി.

1957-ൽ ഈ വിദ്യാലയം അപ്പർ പ്രൈമറി വിദ്യാലയമായി ഉയർത്തപ്പെട്ടു. അറുപത് കാലഘട്ടത്തോടുകൂടി സ്കൂളിന് സ്വന്തമായി കെട്ടിടങ്ങളുണ്ടായി വനസത്യാഗ്രഹം കാടകത്തിന്റെ ചരിത്രത്താളുകളിൽ ഇന്നു മായാതെ കിടക്കുന്നു. ഇവയെല്ലാം വിദ്യാലയത്തിന്റെ വളർച്ചയ്ക്ക് ഏറെ സഹായകമായിട്ടുണ്ട്.

ഉന്നതവിദ്യാഭ്യാസസൗകര്യത്തിനായി നാട്ടുകാരുടെ നിരന്തരമായ അഭ്യർതനമാനിച്ച് 1974-ൽ ഈ യു.പി സ്ക്കുൾ ഹൈസ്ക്കുളായി ഉയർത്തപ്പെട്ടു. കാറഡുക്ക എന്ന പ്രദേശത്തെ നെച്ചിപ്പടുപ്പ് , കൊട്ടംകഴി എന്നീ ഏകാധ്യാപകവിദാലയങ്ങൾ വിദ്യാഭ്യാസ മേഖലയുടെ ആക്കം കൂട്ടി. തൊഴിൽ അധിഷ്ഠിത വിദ്യാഭ്യാസത്തിന് കൂടുതൽ ഊന്നൽ നൽകികൊണ്ട് വൊക്കേഷണൽ ഹയർ സെക്കണ്ടറി സ്കൂളായി ഉയർത്തപ്പെട്ടപ്പോൾ 1984-ൽ കാറഡുക്ക ജി.വി.എച്ച്.എസ്.എസ് കൃഷിഐഛിക വിഷയമാക്കി മാറ്റി. 
## ഭൗതികസാഹചര്യങ്ങൾ
സ്ക്കളിന് 13 ഏക്കറോളം സ്ഥലവും ആവശ്യത്തിനുളള കെട്ടിടവും ഉണ്ട്.

## പാഠ്യേതരപ്രവർത്തനങ്ങൾ
1986-ൽ ജൂണിൽ സ്ക്കളിൽ N.C.C യൂണിറ്റ് പ്രവർത്തനം ആരംഭിച്ചു. ന്യൂഡൽഹിയിലെ റിപ്പബ്ലിക്ദിനത്തിലെ പരേഡിൽ കുട്ടികളെ പങ്കെടുപ്പിക്കാൻ കഴിഞ്ഞു എന്നത് N.C.Cയുടെ അഭിമാനാർഹമായ പുരസ്കാരമാണ്.
1986-ൽ കാസറഗോഡ് റവന്യൂ ജില്ല സ്കൂൾ യുവജനോത്സവം നടന്നപ്പോഴാണ് ഈ സ്ക്കുൾ പ്രത്യേകിച്ച് ശ്രദ്ധചെലുത്തയത്. 
## മുൻ സാരഥികൾ
സ്കൂളിന്റെ മുൻ പ്രധമാദ്ധ്യാപകർ

## അവലംബം

വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
വർഗ്ഗം:കാസർഗോഡ് ജില്ലയിലെ സർക്കാർ വിദ്യാലയങ്ങൾ
ഹാർഡ് ടാർഗറ്റ്

ഹോങ് കോംഗ് സംവിധായകനായ ജോൺ വൂ 1993 - ൽ  സംവിധാനം ചെയ്ത ഒരു അമേരിക്കൻ ആക്ഷൻ  ചലച്ചിത്രമാണ് ഹാർഡ് ടാർഗറ്റ്. ഇതു അദ്ദേഹത്തിന്റെ ആദ്യ അമേരിക്കൻ ചലച്ചിത്രമാണ്. ഈ ചലച്ചിത്രത്തിൽ നായകനായി എത്തിയത്  ജീൻ -ക്ലോഡ് വാൻ ദാമ്മേ ആയിരുന്നു.

2016 ൽ പുറത്തിറങ്ങിയ ഹാർഡ് ടാർഗെറ്റ് 2 എന്ന ചിത്രം ഇതിന്റെ തുടർച്ചയായിരുന്നു.

## അവലംബം

വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
സുബൈദ ഭായ്

ഇന്ത്യയിലെ പ്രമുഖ സാമൂഹിക സംരംഭകയും എഞ്ചിനീയറും ആണ് ** സുബൈദ ഭായ് (Zubaida Bai) ** മനുഷ്യാവകാശം, പരിസ്ഥിതി എന്നിവക്ക് വേണ്ടിയും അഴിമതിക്കെതിരായും പോരാടുന്ന ലോകത്തെ മികച്ച സുസ്ഥിര സാമൂഹിക സംരംഭകരായ പത്തു പേരുടെ പട്ടികയിൽ ഇടം നേടി ഇന്ത്യൻ വനിതയാണ് ഇവർ. ലോകത്തെമ്പാടുമുള്ള ദരിദ്രസ്ത്രീകൾക്ക് ജീവനോപാധികളും ആരോഗ്യവും ഉറപ്പാക്കുകയെന്ന ലക്ഷ്യത്തോടെ പ്രവർത്തിച്ചുകൊണ്ടിരിക്കുന്ന സന്നദ്ധ സംഘടനയായ ഐഷിന്റെ സ്ഥാപകയാണ് സുബൈദാ ബായി. ഗ്രാമീണ സ്ത്രീകളുടെ അഭിവൃദ്ധിക്കായി സ്ഥാപിക്കപ്പെട്ട സംഘടനയാണ് ഐഷ്. 

## ജീവിതരേഖ
ചെന്നെയിലാണ് സുബൈദാ ബായി ജനിച്ചു വളർന്നത്. അവരുടെ കുടുംബത്തിൽ ആദ്യമായി സെക്കന്ററി വിദ്യഭ്യാസത്തിന് മേലെ പഠിച്ചത് സുബൈദ ഭായ് മാത്രമായിരുന്നു. കൗമാരകാലത്ത് തന്നെ വിവാഹം നടന്നു കൊണ്ടിരുന്ന സാമൂഹ്യസാഹചര്യമായിരുന്നെങ്കിലും സ്വീഡനിലെ ഡാലർനാ യൂനിവേഴ്സിറ്റി കോളേജിൽ വെച്ച് എഞ്ചിനീയറിങിൽ ബിരുദാനന്തര ബിരുദം കരസ്ഥമാക്കി.  കോളറാഡോ സ്റ്റേറ്റ് യൂണിവേഴ്സിറ്റിയിൽ നിന്ന് എം.ബി.എ ബിരുദവും കരസ്ഥമാക്കി.

ഭായ് അവരുടെ ആദ്യത്തെ കുട്ടിക്ക് ജന്മം നൽകിയ വേളയിൽ ശുചിത്വത്തിന്റെ അഭാവത്തിൽ വർഷങ്ങളോളം അണുബാധയേറ്റു കിടപ്പിലായി. ഈ ദുരനുഭവം ഗ്രാമീണ സ്ത്രീകളുടെ ആരോഗ്യ സുരക്ഷക്കായി രംഗത്ത് വരാൻ അവർക്ക് പ്രേരണയായി. 2010 ഐഷ് (AYZH) എന്ന സംഘടന രൂപീകരിച്ചു.

2009 ൽ ടെഡ് ഫെല്ലോഷിപ്പ് കരസ്ഥമാക്കുകയുണ്ടായി. 2010-2011 കാലയളവിലെ അശോക മെറ്റേണൽ ഫെല്ലോ, 2012 ലെ ഇക്കോയിങ് ഗ്രീൻ ഫെല്ലോ. 2011 ൽ ജന്മ എന്ന ക്ലീൻ ബെർത്ത് കിറ്റിന്റെ രൂപകൽപനക്ക് ജീവിത പരിഷ്കാരത്തിനായി ആഗോള തലത്തിൽ രൂപകൽപ്പന ചെയ്യപ്പെട്ട 61 ഉൽപ്പന്നങ്ങളിലൊന്നായി തെരഞ്ഞെടുപ്പെട്ടതിനെ തുടർന്ന് ഇന്റക്സ് അവാർഡ് നേടാനായി.."

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:ചെന്നൈയിൽ നിന്നുള്ളവർ
ജെ.എൻ.യു. രാജ്യദ്രോഹ വിവാദം (2016)

2016 ഫെബ്രുവരി 9-ന് ന്യൂ ഡെൽഹിയിലെ ജവഹർലാൽ നെഹ്റു സർവകലാശാലയിലെ (ജെഎൻയു) ഇടതുപക്ഷ വിദ്യാർത്ഥി സംഘടനയായ ഡെമോക്രാറ്റിക് സ്റ്റുഡന്റ്സ് യൂണിയൻ (DSU) 2001-ലെ ഇന്ത്യൻ പാർലമെന്റ് ആക്രമണക്കേസിലെ പ്രതിയായ അഫ്സൽ ഗുരുവിനെ തൂക്കിലേറ്റിയതിനെതിരെ കാമ്പസിൽ പ്രതിഷേധം നടത്തുകയും ചെയ്തു. ഈ പ്രതിഷേധത്തിനു ആദ്യം  അനുമതി നൽകിയ അധികൃതർ പിന്നീട് വലതുപക്ഷ വിദ്യാർത്ഥി സംഘടനയായ അഖില ഭാരതീയ വിദ്യാർത്ഥി പരിഷത്ത്ന്റെ അംഗങ്ങളുടെ പ്രതിഷേധതത്തെത്തുടർന്ന് അനുമതി നിഷേധിച്ചിരുന്നു.ഇടതുപക്ഷ വിദ്യാർത്ഥി സംഘടനകൾ (DSU) നടത്തിയ പ്രതിഷേധത്തിനിടെ ഇന്ത്യാ വിരുദ്ധ മുദ്രാവാക്യങ്ങൾ ഉയർന്നു എന്ന ആരോപണം ഉയരുകയും  ഈ പ്രതിഷേധം നയിച്ച ജെഎൻയു വിദ്യാർത്ഥി യൂണിയന്റെ പ്രസിഡന്റ്  ആയ കനയ്യ കുമാറിനെയും ഉമർ ഖാലിദിനെയും രാജ്യദ്രോഹക്കുറ്റം ചുമത്തി പോലീസ് അറസ്റ്റ് ചെയ്യുകയും ചെയ്തു. .

അഫ്സൽഗുരുവിനനുകൂലമായുണ്ടായ മുദ്രവാക്യം വിളിയും അതിനെ തുടർന്നുണ്ടായ അറസ്റ്റും  ദിവസങ്ങൾക്കുള്ളിൽ തന്നെ വലിയ വിവാദം സൃഷ്ടിച്ചു. ജെഎൻയു വൈസ് ചാൻസലർ വിവാദമായ ഈ പ്രതിഷേധവും തുടർന്നുള്ള സംഭവ വികാസവും അന്വേഷിക്കാൻ ഒരു അച്ചടക്ക സമിതി രൂപീകരിച്ചു. ഇവരുടെ പ്രാഥമിക അന്വേഷണത്തിന്റെ അടിസ്ഥാനത്തിൽ കനയ്യ കുമാറും മറ്റ് ഏഴു വിദ്യാർത്ഥികളും കോളേജിൽ നിന്ന് വിലക്കപ്പെട്ടു. രാജ്യവിരുധ മുദ്രാവാക്യങ്ങൾ വിളിച്ചത് കാമ്പസിനു പുറത്തുള്ളവർ ആണ് എന്ന് ഡൽഹി സർക്കാരും ജെഎൻയു അന്വേഷണസമിതിയും പിന്നീട് കണ്ടെത്തുകയുണ്ടായി.

## അവലംബം

വർഗ്ഗം:ഇന്ത്യാ-വിരുദ്ധ വികാരം
വർഗ്ഗം:ഭാരതീയ ജനതാ പാർട്ടി
വർഗ്ഗം:ജവഹർലാൽ നെഹ്രു സർവകലാശാല
വർഗ്ഗം:രാജ്യദ്രോഹം
ഷാത്തൂസ്

1737 മുതൽ കാർത്തൂസിയൻ സന്യാസിമാർ നിർമ്മിച്ചുകൊണ്ടിരിക്കുന്ന ഒരു ഫ്രെഞ്ച് മധുരമദ്യമാണ് **ഷാത്തൂസ്** (Chartheuse). ഫ്രാൻസ്വാ ഹാനിബാൾ ദ് എസ്ട്രീസ് (Francois Hannibal d’Estrees) എന്ന പടത്തലവന്റേതായി പറയപ്പെടുന്ന 1605-ലെ ഒരു കുറിപ്പിലേതാണ് ഇതിന്റെ ചേരുവ. കുറിപ്പിൽ നിഷ്കർഷിച്ചിരുന്ന നിർമ്മാണവിധിയുടെ സങ്കീർണ്ണതകൾ ഗ്രഹിച്ച് അത് പ്രയോഗത്തിലാക്കാൻ സന്യാസികൾക്ക് ഒരു നൂറ്റാണ്ടിലധികം കാലം വേണ്ടിവന്നു.  വാറ്റുചാരായത്തെ 130 ഇനം ഔഷധപ്പുല്ലുകളും ചെടികളും പൂക്കളും ചേർത്തു മൂപ്പിച്ചാണ് ഇതു നിർമ്മിക്കുന്നത്. 

ഫ്രാൻസിൽ ഗ്രെനോബിൾ പ്രദേശത്തെ ഷാത്തൂസ് മലനിരകളിലുള്ള ഗ്രാൻഡ് കാർത്തൂസ് സന്യാസാശ്രമവുമായി ബന്ധപ്പെട്ടാണ് 'ഷാത്തൂസ്' എന്ന പേരുണ്ടായത്. അടുത്തുള്ള 'വോയ്റോൺ' പട്ടണത്തിലുള്ള അവരുടെ വാറ്റുശാലയിലാണ് ഇതുണ്ടാക്കുന്നത്.  1980-കൾ വരെ, സ്പെയിനിലെ ടറാഗോണായിലും, ഇതിന്റെ ഒരു ഒരു വാറ്റുശാല ഉണ്ടായിരുന്നു.

ഈ മദ്യവുമായി ബന്ധപ്പെട്ട് 'ഷാത്തൂസ്' എന്ന പേരിൽ തന്നെ ഒരു നിറവുമുണ്ട്. കുപ്പികൾക്കുള്ളിലും മൂത്ത് മെച്ചപ്പെടുന്ന അപൂർവം മദ്യങ്ങളിലൊന്നാണിത്.

## അവലംബം
ഫൈൻഡിങ് നീമോ

2003 -ൽ പുറത്തിറങ്ങിയ ഒരു അമേരിക്കൻ ആനിമേഷൻ ചിത്രമാണ് ഫൈൻഡിങ് നീമോ. പിക്സാർ അനിമേഷൻ സ്റ്റുഡിയോസ് നിർമിച്ച ചിത്രം വാൾട്ട് ഡിസ്നി പിക്ചർസ് വിതരണം ചെയ്തു. ആൻഡ്രൂ സ്റ്റാൻറ്റൺ തിരക്കഥയും സംവിധാനവും ചെയ്ത ചിത്രത്തിൽ ആൽബർട്ട് ബ്രൂക്ക്സ്, എല്ലെൻ ഡിജിനേറെസ്, അലക്സാണ്ടർ ഗൗഡ്, വില്ലെം ഡെഫോ തുടങ്ങിയവർ ശബ്ദം നൽകി. മാർലിൻ എന്ന് പേരുള്ള ഒരു മത്സ്യം ഡോറി എന്ന മറ്റൊരു മത്സ്യത്തൊടൊപ്പം തട്ടികൊണ്ടുപോയ തന്റെ മകനായ നീമോയെ തേടിയിറങ്ങുന്നതാണ് കഥാതന്തു. 

മെയ് 30, 2003 -ന് പ്രദർശനത്തിനെത്തിയ ഫൈൻഡിങ് നീമോ, ലോകമെങ്ങും മികച്ച നിരൂപകപ്രശംസ നേടി. നാല് അക്കാദമി അവാർഡ് നാമനിർദ്ദേശങ്ങൾ ലഭിച്ച ചിത്രം മികച്ച അനിമേഷൻ ചിത്രത്തിനുള്ള അക്കാദമി അവാർഡ് കരസ്ഥമാക്കി. ലോകമെമ്പാടും 867 ദശലക്ഷം ഡോളർ വരുമാനം നേടിയ ചിത്രം എക്കാലത്തെയും മികച്ച വരുമാനം നേടുന്ന അനിമേഷൻ ചിത്രമായി. 

2006 ഓടേ ചിത്രത്തിന്റെ 40 ദശലക്ഷം കോപ്പികൾ വിറ്റഴിച്ചു അതുവഴി, ഏറ്റവും വില്പന നേടുന്ന ഡിവിഡി പതിപ്പ് എന്ന ബഹുമതിയും ലഭിച്ചു. 2012 -ൽ ചിത്രത്തിന്റെ 3ഡി പതിപ്പ് പുറത്തിറക്കി. 2008 -ൽ അമേരിക്കൻ ഫിലിം ഇൻസ്റ്റിറ്റ്യൂട്ട് എക്കാലത്തെയും മികച്ച 10 അനിമേഷൻ ചിത്രങ്ങളുടെ പട്ടികയിൽ ഈ ചിത്രത്തെ ഉൾപ്പെടുത്തി. ജൂൺ 17, 2016 -ൽ ചിത്രത്തിന്റെ രണ്ടാം ഭാഗമായ ഫൈൻഡിങ് ഡോറി പുറത്തിറങ്ങി.

## അവലംബം

വർഗ്ഗം:2003-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ